text
stringlengths 175
11.3k
| summary
stringlengths 18
344
|
|---|---|
علنات السفارة المغربية بالصين، أمس الأحد، على أنها كتقوم بكل ما بوسعها باش تتواصل مع السلطات الصينية وتطمأن على صحة أفراد الجالية المغربية المقيمة بالصين، وخاصة المقيمين بمنطقة “ووهان” فين منتشر فيروس “كورونا”. وحسب إحصاء دارتو السفارة المغربية فالصين، فكيسكنو مدينة ووهان الصينية 85 مغربي، أغلبهم من الطلبة اللي كيقراو فجامعتها، وعلنات أن جميعهم بصحة جيدة، وأن حتى شي مواطن مغربي فالصين ما مصاب بفيروس “كورونا”، حسب ما أكدات ليها السلطات الصينية. وأكدات الحكومة الصينية للسفارة باللي “ستواصل جهودها لتأمين جميع الظروف الأمنية والصحية، وتوفير الراحة لجميع المواطنين المغاربة المقيمين في الصين”. وفالوقت اللي مجموعة من الدول، وعلى راسهم فرنسا، قامت بترحيل المواطنين ديالها من مدينة ووهان، وتنقيلهم لمدن أخرى، مازال ما قام المغرب بهذ الخطوة. وطلبات السفارة من كاع المغاربة المقيمين فالصين، وخصوصا منهم سكان مدينة “ووهان”، باش يتاخدو الإجراءات الوقائية اللازمة اللي علنات عليها وزارة الصحة الصينية، واللي كتجلى فارتداء الأقنعة الصحية لمنع انتشار العدوى وغسل اليدين بوتيرة متكررة فاليوم. ووضعات السفارة المغربية فالصين رهن إشارة الجالية المغربية أرقاما للاتصال بها، وقامت بإنشاء خلية مخصصة لاستقبال المكالمات والرسائل، والإجابة عن جميع الأسئلة والاستفسارات. وفتصريح سابق خص بيه “كود”، أكد وزير الصحة، خالد آيت الطالب، باللي متسجلات على المستوى الوطنى حتى شي إصابة بالفيروس، ومكاينة عليه لحد الآن حتى شي خطورة، واكد أن المغرب “واخد احتياطاتو الصحية كباقي الدول، خاصة في ما يتعلق بالترقب الوبائي”. وبعد اجتماع طارئ ليها، قررات منظمة الصحة العالمية ماتعلنش على حالة الطوارئ، لأن الفيروس ماكايشكلش خطورة كبيرة على الصحة العامة ذات البعد الدولي. وللإشارة، فمجموعة من المغاربة المقيمين بمدينة ووهان مازال كيطلبوا السفارة باش تتدخل بشكل عاجل باش تتواصل معاهم وتشوف ليهم شي حل باش يرجعوا بحالهم للمغرب.
|
سفارة المغرب فالشينوا: 85 مغربي ساكن فووهان ولا خوف على حالتهم الصحية.. ولازم عليهم يتبعو الإجراءات الوقائية باش ماتنتقلش ليهم عدوى “كورونا”
|
شهدت قضية اتهام نائب رئيس غرفة التجارة والصناعة والخدمات بجهة خنيفرة بهتك عرض عاملة مغربية مهاجرة ببلجيكا تطورات مثيرة. فقد علمت “كود”، من مصادر مطلعة، أن غرفة المشورة بمحكمة الاستئناف بمدينة فاس، رفضت أمس الإثنين، متابعة المتهم في حالة سراح مؤقت، وقرر إبقائه رهن الاعتقال الاحتياطي بسجن بوركايز. وجاء رفض متابعة المتهم في حالة سراح، حسب مصادر “كود”، بعدما استأنف دفاعه قرار قاضي التحقيق بالغرفة الثالثة، والرامي إلى متابعته في حالة اعتقال احتياطي من أجل ” الاغتصاب وهتك العرض والتهديد بنشر أمور شائنة والضرب والجرح”. يشار إلى أن إيداع نائب رئيس غرفة الصناعة لجهة خنيفرة بني ملال السجن جاء بناءً على ما توصل إليه قاضي التحقيق من حجج وإثباتات في مواجته حول اتهامه بالاغتصاب من قبل إحدى المشتكيات، خصوصا بعد ظهور الخبرة الجنينية.
|
تطورات مثيرة في قضية اتهام نائب رئيس غرفة التجارة والصناعة بهتك عرض مهاجرة مغربية واغتصابها
|
أيام قليلة من الدورية التي وجهها محمد عبد النباوي الوكيل العام للملك لدى محكمة النقض رئيس النيابة العامة، إلى مختلف النيابات العامة، حول تشديد المراقبة على الأشخاص الوافدين على المحاكم، علمت “كود”، أن أحد نواب وكيل الملك بالمحكمة الابتدائية بمدينة تازة حصّل شي نصاب ببهو المحكمة. ووفق ما كشفت عنه مصادر محلية، فإن الموقوف ضطبه نائب وكيل الملك إلى جانب سيدة زعم أنها قريبة منه، قبل أن يكتشف أنه بغا يقدم ليها خدمات قضائية فشي ملف متعلق بحادثة سير، مشيرة إلى أن النيابة العامة قررت إحالته على أنظار الشرطة القضائية لتمعيق البحث معه. وأحيل المعني بالأمر، بعد الانتهاء من فترة الحراسة النظرية، على أنظار النيابة العامة، والتي تابعته في حالة اعتقال احتياطي من أجل “النصب والاحتيال والسمسرة”.
|
تازة: حصلو نصاب ف المحكمة
|
البوليس في هونكَ كونكَ كشفو على أن شيبانية عندها 90 عام تعرضات لأكبر عملية نصب والشفارة داو ليها 27 مليون أورو من تلفونها. الضحية كتعيش في منطقة “بيك لي” ، اللي هي بلاصة راقية معروفة بالناس المرفحين. الشفارة تبعوها وملي شدوها بززو عليها تحل تلفون ومنو دوزو الفلوس و علقو.
|
شيبانية عندها 90 عام تعرضات لأكبر عملية نصب من تلفونها
|
حرب حقيقية نايضة بين الرئيس الأمريكي، دونالد ترامب، وموقع التواصل الاجتماعي “تويتر”، من بعد ما كان الموقع ضربليه فمصداقية واحد التغريدة، دابا قام بحجب تغريدة اخرى، واعتبر أن “فيها مضمون عنيف كيتنافى مع قوانين الشبكة”. التغريدة قال فيها رئيس ميريكان أنه “ممكن للبوليس يضربو بالقرطاس أي واحد قام بعملية دالنهب”، وجات متزامنة مع حادث مقتل مواطن أمريكي من أصول إفريقية على يد شرطي. كان عارف “تويتر” ان حضرو لتغريدة ترامب، اللي ماحذفهاش بشكل كلي لكن رفقها بميساج كيحذر فيه من المضمون ديالها، ولزم على المتتبعين حتى يوافقو على الميساج عاد يدخلو يقراوها بلا مايجمجموها أو يعلقو عليها، (كان عارف) غايجبد عليه النحل والمشاكل، حيت توالات موراها النزاعات عبر التغريدات والحروب القانونية. ترامب باش يزيد يقلم الأظافر ديال “تويتر”، ويندمو بطريقتو، مشا وقع مرسوم، على غفلة، كيهدف للحد من الحماية القانونية ديال هذ المواقع، وينظم العمل ديالها، ويمكن يصدر قرار بإغلاقها، إلى بدات كتحاول تحد من “حرية التعبير” ديال المستعملين. وواخا موقع “تويتر” مستعد يبدل القوانين ديالو باش يتوافقو مع المرسوم الجديد، بحالو بحال جميع الشبكات الأخرى، لكنو فنفس الوقت ما سكتش لترامب، حيت واخا ماجاوبوش بشكل مباشر، بدا تويتر يعزز مؤخرا طرق التحقق من الحقائق ضد التضليل و”الفايك نيوز” اللي كيعتبروهم “ضارة بالناس”، خصوصا فهذ الفترة ديال جايحة فيروس كورونا المستجد، وكيتعلق الأمر خصوصا ب”أخبار العمليات الانتخابية الخاطئة”، أو “رسائل خطيرة كتحرض على العنف”. تكييف تويتر لقوانينو مع المرسوم غاتخليه مازال عندو إمكانية يضيق على ترامب، خصوصا وأن الرئيس الميريكاني ولف فحسابو يتكلم على “نظرية المؤامرة”، ويدير “هجمات شخصية على الأعداء”، ويبوسطي بيانات أخرى متعلقة بحملة انتخابية سابقة لأوانها. القائمين على “تويتر” عندهم استعداد باش يواجهو ترامب فهذ الحرب الخفية، وعارفين أنه ضروري شي واحد فيهم غيخلص ويكون “كبش فداء”، وعلى هذشي قال براندون بورمان، نائب رئيس الاتصالات ف”تويتر”، فتصريح لإحدى المدونات، أن الشركة كتآمن بحقوقها، “لكن حنا عارفين بللي غادي يتم إطلاق النار علينا”، على حساب قولو. وقوانين “تويتر” كتهم كلشي وفوق كلشي، حتى الحكام والقادة وصناع القرار، وعند الشركة الحق تسحب التغريدات اللي كتروج للإرهاب أو العنف أو كتحتوي على بيانات خاصة على أشخاص آخرين، وكيمكن “تويتر” يسيبريمي حسابات بسبب الانتهاكات المتكررة، بشكل مؤقت أو فخطرة.
|
حرب ترامب وتويتر مازال مستمرة.. فالوقت اللي الرئيس الميريكاني دار مرسوم باش يضيق على “السوشل ميديا”.. الموقع مامفاكش
|
شي مسؤولين كيخافو ما يحشمو. دابا كاينة واحد الطريق فمراكش فممر النخيل من عهد الوالي الاسبق بالبجيوي وهما خدامين فيها. جا والي ومشى وجا هاد الوالي وما بغاوش يساليوها ولا يفتحوها. دابا مع قرب افتتاح مؤتمر الهجرة اللي حاضرين ليه رؤساء العالم ببعض الاستثناءات وهو مؤتمر ديال الامم المتحدة٬ عاد ناضو يزربو باش يفتحوه. اليوم مازال ما تفتحش وغير قلب الملك محمد السادس يوصل وكلشي خدام ليل ونهار. مالكم يا الشعب الكاموني٬ كونو تحشمو وخدمو بلا ضغط علاش خاصكم تحكو عاد تعطيو الريحة
|
وهاد مسؤولي مراكش ما كيحشموش. ممر النخيل من فترة وهو مسدود وداير لامبوتياج للمدينة حتى قرب يجي الملك وكلشي ناض =صور=
|
الخلية الإرهابية التي أعلن عن تفكيكها المكتب المركزي للأبحاث القضائية، التابع للمديرية العامة لمراقبة التراب الوطني، اليوم الأربعاء، اطلع فيها ولد عون سلطة لي قرقبو عليه عناصر من “البسيج” فدوار الخنانفة لي كاين فالجماعة القروية سيدي الحطاب ضواحي مدينة قلعة السراغنة. وكان بلاغ صادر عن الـ”BCIJ” قد كشف أن الأبحاث الأولية أكدت أن عناصر هاد الخلية الموالية لداعش، انخرطوا العناصة ديالها ف الدعاية والترويج لهذا التنظيم الإرهابي وخطاباته المتطرفة، بالموازاة مع سعيهم لتنفيذ عمليات إرهابية تستهدف المس بسلامة الأشخاص والنظام العام، تماشيا مع أجندته التخريبية.
|
الخلية الإرهابية لي طيحها “البسيج” اليوم فيها ولد مقدم
|
عمـر المزيـن – كود// في عملية أخرى جديدة، تمكنت مصالح الدرك الملكي بالمركز الترابي “بني وليد” بإقليم تاونات، مساء أمس الجمعة، من توقيف سيارة كانت جاية من الشمال، وتحديدا من مدينة طنجة، وكانو فيها 5 أشخاص خارقين حالة الطوارئ الصحية. ووفق ما كشفت عنه مصادر محلية، لـ”كود”، فإن الأبحاث والتحريات التي باشرتها عناصر الدرك الملكي بسد قضائي موضوع بشكل تابث قرب قنطرة أسكار كشفت أنه يحمل رخصة استثنائية للتنقل بين المدن مزورة. وقالت المصادر لـ”كود”، أن هاد الشيفور مشا يزاد شي اسماء بداخل هاد الرخصة المزورة، قبل أن يتقرر وضعه تحت الحراسة النظرية رهن إشارة البحث، بينما تم إخضاع الجميع للفحوصات الطبية المعمول بها.
|
جدارمية “بني وليد” فتاونات حصلو خطاف جايب معاه الناس من طنجة بعدما زوّر الرخصة الاسثتنائية ديال التنقل
|
ديربي هيتشكوكي غير مسبوق عرفه ملعب مركب محمد الخامس فالدار البيضاء اليوم السبت في إياب ثمن نهائي كأس محمد السادس للأندية الأبطال. ملعب دونور لم يسبق ليه أن شهد ديربي صادم ومتقلب الأطوار في تاريخ الديربيات كلشي كان يتوقع فوز وتأهل للوداد البيضاوي بعدما كان متقدما بأربعة أهداف لواحد. في ظرف 30 دقيقة رجع الرجاء بقوة وماركا ثلاثة الأهداف متتالية. كلشي كان في الشوط الثاني، الفرجة في التيران والمدرجات، خصوصا من جانب الوداد لي كان متفوق على كافة المستويات، وكان هو السباق لكن ريمونتادا الرجاء البيضاوي غير الفوز إلى إقصاء. لم يسبق بملعب دونور أن عرف مثل هذه الريمونتادا من قبل، محسن متولي كان رجل المباراة بعدما سجل هدفين من ضربتي حزاء، وحدة رد بيها على بانيلكا ديال محمد الناهيري. الوداد سجل ثلاث أهداف متتالية بواسطة ايمن الحسوني وبديع أووك وأيوب الكعبي. 30 دقيقة كانت كافية الرجاء باش يحقق ريمونتادا تاريخية بفضل أحمد أحداد ومتولي ومولانغو، لي ماركا الهدف الاغل هاد العام. جنون هاد الديربي شكل صدمة للوداد وجمهوره في نهاية الماتش وأطفال وشباب ونساء درفوا الدموع وغادروا الملعب في سيناريو غير متوقع. اما لاعبو الرجاء ومدربهم جمال السلامي فحملوا على الاكتفاء بعد الديربي وهتف الجمهور برجاء الشعب. الجمهور كعادته أبدع في المدرجات بتيفوهات أسمى ما يقال عنها إنها خيالية بكل ما تعني الكلمة من معنى. هاد الماتش غادي يكون عندو تبعات خصوصا من جانب الوداد لي تصدم بعد الإقصاء.
|
ديربي هتشكوكي.. فرحة فالتيران والمدرجات و2 بيلانتيات بالبالينكا وريمونتادا الرجا صدمات الوداد
|
فالحصيلة اليومية دفيروس كورونا المستجد اللي علنات عليها وزارة الصحة اليوم الأربعاء 31 مارس، ففهذ 24 ساعة الأخيرة تقاسو 676، تلشي اللي كيبين أن الإصابات اليومية غادة وكترتفع، وماتو اليوم 5، وفالمجموع مازال 3916 كيتعالجو، و3 مليون و600 ألف واخدين الجرعة الثانية دالفاكسان. التلقيح: تلقحو فالمغرب ضد كورونا فحدود اليوم 4320349 بالجرعة اللولة، و3674251 خداو الجرعة الثانية منهار بدات حملة التلقيح. الإصابات: تقاسو اليوم 676 واحد من أصل 13297 واحد دار التحليلة، ووصل عدد المصابين فالمجموع ل496097. ووصل مؤشر الإصابة التراكمي ل1364,3 لكل 100 ألف نسمة، بمعدل 1,8 لكل 100 ألف نسمة فهذ 24 ساعة. حالات الشفاء: تشافاو اليوم 676، ووصل الإجمالي ل496097، بنسبة تعافي ديال 97,4 فالمية. الحالات النشيطة والحرجة: مع ارتفاع حالات الإصابة، عدد الحالات النشيطة طلعو ل3916، وعدد الحالات الحرجة وصلو ل411 حالة، و42 واحد تدهورات حالتو غير اليوم، ووصلات نسبة ملء أسرة الإنعاش ل13, فالمية، اما الناس اللي تحت التنفس الاصطناعي الاختراقي فبلغ عددهم 27. الوفيات: اليوم ماتو 5، ووصل هكذا عدد دالوفيات ل8818، بنسبة إماتة ديال 1,8 فالمية.
|
كاين ارتفاع فالإصابات.. حصيلة كورونا والفاكسان اليوم: 676 تقاسو و5 ماتو
|
فضيحة واقعة في تركيا بعدما قررت الدولة ترجع نصف المغاربة الحاصلين في بلاد أردوگان وخلات النصف الآخر، في واحد الفوضى كبيرة المتضررين منها هما المغاربة اللي واحلين تما. الوضعية في تركيا نقلها الكوميدي يوسف أزولال المعروف بفاطمة تاويل، حيت حتى هو 3 أشهر هادي وهو حاصل تما، ودار فيديو كيعاود فيه على الظروف المزرية لي عايشين فيها الناس لي واحلين معاه. يوسف أزولال قال في فيديو بارطاجاه على حسابو في انستكَرام أن أكثر من 60 مغربي باقيين حاصلين في تركيا، لا أكل لا شرب وتحت حرارة وصلت لـ35 درجة، وتعامل حاط من الكرامة من طرف السلطات لي قوا عليها البشر. أزولال هضر على الناس لي معاه وقال ان الفلوس تقادات ليهم وكيعيشو على المساعدات القليلة جدا ولي خلاتهم يعانيو بزاف في هاد الأيام، وخاصة بسباب الوعود الكثيرة لي تلقاوها باش يرجعو لبلادهم وفي الاخير ماكان منها والو.
|
يوسف أوزلال واحد من المغاربة الحاصلين فتركيا: كنعيشو أزمة لا ماكلة لا شراب وناعسين فالزنقة -فيديو
|
الفيلم الميريكاني “الجوكر” مازال هو الأول في سباق الإيرادات وشاد راس السوق بـ55 مليون دولار في جوج سيمانات. الفيلم لي داير حالة فالعالم كامل، حتى في المغرب القاعات السينمائية عامرة بزاف، وكلشي متعطش باش يتفرج فالفيلم لي ولا هو حديث الصحافة العالمية. في الرتبة الثانية عالميا كنلقاو الرسوم المتحركة “آدامز فاميلي: بـ30.3 مليون دولار، تابعو فيهم “جيميني مان” ديال ويل سميث. وكانو البوليس في ميريكان تأهبوا بزاف ملي بدا الفيلم في السينيمات وكثرو من البوليس خوفا من انتشار العنف بسبب شخصية الفيلم المضطرب نفسيا ولي تعرض للتنمر وصعوبات فصغرو، وخافو القضية تنوض. لي جسد البطل هو الممثل المريكاني خواكين فينيكس، والنقاد وصفو الأداء ديالو بالعبقري وفي نفس الوقت المرعب.
|
الجوكر مازال محيح.. شاد الطوندونس فالإيرادات للسيمانة الثانية
|
من بعدما عطاتها بلادها، وطلعوها ولاد بلادها باش توصل للنجومية، أول حاجة كدير دنيا باطمة هي تسيء للمغرب لي كتقول كتبغيه، وقبل هادشي كامل كتسيء للأسرة الفنية العريقة لي كتحمل اسمها. دنيا لي عوض ما تبرع لصندوق جايحة كورونا لي أعلن عليه الملك محمد السادس وشاركوا فيه بزاف ديال الفنانين، قررت أنها تختار الطريق الساهل وتنظم مسابقة على حسابها في انستكَرام باش دخل لفلوس، أرباحها تمشي للصندوق. دنيا مات ليها الحوت، وفي الوقت لي خاصها تقلب على طريقة باش تحسن صورتها قدام المجتمع المغربي گالسة كتزيد تكفس فيها أكثر.. فاش جاتها باطمة أنها تتبرع للصندوق وتعاون بحالها بحال خوتها في الحرفة، خصوصا أنها ملايرية والله يكمل عليها ويزيدها.. دنيا ولات كتختار أنها تبوزا قدام الأوسمة الملكية، وفي نفس الوقت ماتعاونش بلادها بداك الشي اللي ربحاتو بخدمتها واجتهادها، تعطيها غير لي تجمع من أنستكَرام.
|
فين مشات ملايير الغنا.. دنيا باطمة باغا تبرع من فلوس مسابقات انستكَرام لصندوق كورونا -فيديو
|
تحدثت مصادر اسبانية، عن احتمالية فتح معابر طاراخال بين سبتة وكاستييخو يوم العاشر من يناير الجاي، وأنه الناس غايقدرو يبقاو يدخلو ويخرجو غير بالتحليلة. رسميا المغرب ماعلن على حتى حاجة، ولكن مصادر كود من كاستييخو، أكدات أنه فعلا كاين توجاد من الجانب المغربي، حيث قامت السلطات بوضع اليات الكشف على كورونا، وبدات كتوجد لفتح المعابر. وزادت المصادر، أن اجتماعات دورية تعقد فعمالة المضيق لفنيدق، هدفها التمهيد لفتح المعابر وأنه لحدود الساعة مازال ماتحددش تاريخ واضح لفتح المعابر، ولكن المعابر غاتفتح.
|
واش غايتفتحو معابر سبتة مع الفنيدق؟. كاينة خدمة لتجهيز المعابر بالمعقمات واليات الكشف عن كورونا واجتمعات تعقد فالعمالة
|
نجمة الغناء الأمريكية الشهيرة لايدي كَاكَا ضرات متابعيها في خاطرهم بعدما دارت تويت وصفوه بالمقزز، وكتباتو بمتابة حوار بينها وبين المساعدة ديالها، وقالت: المساعدة ديالي: فوقاش اخر مرة غسلتي؟ انا: مابقيتش عاقلة. هاد التويت جا بالتزامن مع استعدادها لإطلاق ألبومها الغنائي السادس لي غادي يكون مع بداية العام الجاي. التغريدة ديال ليدي كَاكَا قسمات الجمهور كالعادة، بين لي فسرو بأنها مشغولة وماعندهاش الوقت باش تدوش وتغسل، ولي قال أن التويت غير في إطار الطنز.
|
لايدي كَاكَا: مابقيتش عاقلة على آخر مرة دوشت
|
استثنى المكتب الوطني للسكك الحديدية قطارات البراق على محور طنجة الدارالبيضاء وقطارات أطلس الرابطة بين المدن الأخرى من بداية الاشتغال في الأسبوع المقبل، لكنه أشار إلى عودتها للعمل قريباً . وأعلن المكتب أنه سيعزز العرض السككي للقطارات المكوكية السريعة، بين الدار البيضاء ابتداء من يوم الاثنين المقبل فاتح يونيو، مع إعادة فتح محطتي الرباط – أكدال وسلا تابركيت وأشار المكتب إلى عدد القطارات المكوكية اليومية سيرتفع من 20 إلى 40 قطار.
|
ترانات “البراق” و”أطلس” ما زال غادي تبقا تحت الحجر
|
انطلقت أمس الأربعاء أولى جلسات محكامة شيفور في شركة للنقل الحضري بمدينة فاس متهم باختلاس 700 مليون سنتيم. هاد الشيفور كلفو الرئيس ديالو باش يوصل هاد المبلغ لكبير للبنك باش يحطو في حساب الشركة لكن خداه وهرب. وكان هاد الشيفو قد سلم نفسه إلى مصالح ولاية أمن فاس، حيث أحيل على الفرقة الجهوية للشرطة القضائية التي باشرته الأبحاث التمهيدية معه، قبل أن يتم إحالته على أنظار النيابة العامة لدى محكمة الاستئناف بالمدينة.
|
محاكمة شيفور سرق 700 مليون
|
أفاد مصدر مطلع أن عناصر الدائرة الأمنية الثانية بمراكش قد تمكنت، مساء أمس الخميس، من إيقاف شخص يشكل موضوع مذكرة بحث على الصعيد الوطني من أجل الاغتصاب تحت التهديد بالسلاح الأبيض. وجاء إيقاف المعني بالأمر، حسب مصدر أمني، على خلفية شكاية سجلتها الضحية لدى الدائرة الامنية المذكورة صيف العام المنصرم حيث كان المشتكى به في حالة فرار خارج مدينة مراكش. وأكد المصدر أنه وفور علمها بعودة المعني بالأمر، بادرت عناصر الدائرة إلى نصب كمين أمني محكم أفضى إلى إيقافه وهو في حالة سكر بيّن بأحد أزقة المدينة العتيقة.
|
من الصيف لّي فات وهو هربان. بوليس مراكش شدّو مغتصب روشيرشي هادي مدة.. و ها التفاصيل
|
الكوارث ديال الدوش كثرات هاد الايامات، وفهاد الويكاند ماتو 6 ديال النسا بسباب الدوش، 4 لّي ماتو لبارح فالعرايش ، ومرا وحدة فاقليم الناظور، ثم بنت نواحي انزكَان. الحالة الاخيرة وقعات لبارح الأحد، بعدما دخلات بنيتة، كتسكن مع عائلتها فجماعة القليعة، تدوش، ودخلات معاها المجمر باش تسخن الدوش اللي ماعندوش تهوية، هادشي لي خلا المجمر يستهلك كامل كمية الاوكسيجين لي كاينة وفالاخير بدا فطرح أحادي اكسيد الكربون و تخنقات البنت. الواليدة ديالها جات تطل عليها لقاتها طايحة سخفانة وهزوها للسبيطار ولكن البنت ماتت قبل مايقدرو يعتقوها.
|
المجمر تسبب فالموت ديال بنيتة نواحي انزكَان بعدما دخلاتو معاها للدوش
|
الممثلة والمخرجة بوشرى إيجورك قررات تمشي تكمل حياتها في الإمارات، بعدما تقبلات قبل مدة في وزارة الثقافة الإماراتية، ومشات تقري المسرح. بوشرى ايجورك لقات راسها في وضعية صعيبة في المغرب، واخا هي متخرجة من ليزاداك، وخدات ماستر من بن مسيك في كازا، ولكن قلة الخدمة هنا خلاتها تمشي تخدم على راسها في الخليج. وعلمت “كود” من مصادر ان إيجورك لي كانت دارت مسلسل باقي شاد ليها وهو “البرتقالة المرة”، ما كتفكرش ترجع للمغرب حاليا.
|
الفنانين تزيرو فزمان كورونا.. بوشرى إيجورك مشات تقري المسرح فالإمارات
|
علمت “كود”، أن وكيل الملك بالمحكمة الابتدائية بمدينة المحمدية امر، مؤخرا، بمتابعة مدير المجزرة البلدية وطبيب بيطري وموظفين في حالة اعتقال بسبب اختلالات إدارية شابت سير المرفق، بعد شكاية أحد المرتفقين. وجاء قرار متابعة المتهمين في حالة اعتقال، حسب مصادر “كود”، على خلفية أبحاث قضائية أعقبت قرار عامل سابق قضى باتلاف ذبائح عبارة عن ابقار استقدمها محام “كساب” من مدينة تارودانت من أجل ذبحها بمجزرة البلدية.
|
محام “كساب” صيفط طبيب ومدير المجزرة البلدية بالمحمدية وموظفين للحبس
|
من بعد ما دارت فكرة الرياضة بالشطيح ، نزلو الناس على الراقصة مايا بالسبان في حسابها على انستگرام ومع هي ما كتحشمش ردات عليهم، وتعاطات معاهم. مايا خرجات في الناس لي انتقادوها على الفكرة ديالها، وقالت ليهم لي بغا يتفرج مرحبا ولي ما بغاش يخرج من الحساب ديالي. اختارت الراقصة مايا أنها دير دروس ديال الشطيح على اللايف باش تونس المتتبعين ديالها وتشجعهم يبقاو في ديورهم، ويحتارمو الحجر الصحي لي فارضو المغرب للحد من انتشار فيروس كورونا. وكانت مايا دارت ستاتو في حسابها على انستگرام قالت فيه للمتتبعين ما تبقاوش تملو من غدا غادي نبدا ندير ليكم لايفات على الرقص ونعلمكوم تشطحو.
|
الشطاحة مايا خرجات طول وعرض فالمتخلفين لي انتاقدو الشطيح ديالها فاللايف: الا ما عجبكوم حال خرجو من حسابي
|
توصلات دراسة حديثة إلى أن تناول عدد قليل من اللوز والفستق والكركاع كل يوم ، كيثبت مستويات السكر فالدم عند المصابين بالنوع الثاني من داء السكري. ونشرات “ديلي ميل” البريطانية، دراسة كندية كتأكد أن غير 75 غرام من المكسرات غير المملحة، كتحسن بشكل كبيرالتحكم فسكر الدم عند المرضى ، وأن الوجبة الخفيفة كتقلل أيضا من الكوليسترول “الضار” المزمن، وكتقلل من مستويات البروتين المرتبط بأمراض القلب . وحللو الباحثون من جامعة “تورنتو” 117 شخص كيعانيو من مرض السكري من النوع الثاني، خداو أدوية لخفض مستويات جلوكوز الدم عندهم، فيما تناولو بعض المشاركين 75 غرام من المكسرات المختلطة، ووحدين خرين كلاو ثلاثة ديال الفطائر مصوبة من القمح الكامل والباقي كياكلو نصف كل يوم لمدة ثلاثة أشهر. وثبتات الدراسة أن جميع وجباتهم كتحتوي على عدد مماثل من السعرات الحرارية ومع ذلك ، قدمت الفواكه الجافة المزيد من الدهون غير المشبعة ونسبة أقل من الكربوهيدرات.
|
ها فوائد الفواكه الجافة على صحتك
|
الديربي البيضاوي في كأس العرب كان هو حديث المغاربة في الويكاند، كل واحد كيدافع على الفريق لي كينتمي ليه، ولي كيبغي. التيفو ديال الوداد كان هو حديث مواقع التواصل الاجتماعي، وهاد النقاش تحول لليوتوب وولا الماتش التيفوات لي تهزو فيه هوما الأكثر مشاهدة. وفي ثلاث مراتب الأولى كاين غير الديربي في كأس العرب، الأول كيدوي على تيفو الراجا لي مبانش في القنوات التلفزية، موراه في المرتبة الثانية والثالثة تيفو الوداد. عدد المشاهدات قليلة بالمقارنة مع فيديوهات آخرين شدو الطوندونس، لكن الناس وعشاق الكرة شافو الفيديو من الأول للآخر وهادشي ساهم باش يتكلاصا بين الأوائل.
|
ماتش “ديربي” وتيفو الوداد والرجا في كأس العرب هو الأكثر مشاهدة في المغرب
|
ها ما گلنا ها اللي كنا كانتوقعوه من شحاااال هادي وحتى شي واحد ما كايسمع لينا ولا كايعطينا وقت ها اللي كنا خايفين منو وكنغوتو عليه، ولكن معامن تران تقلب بالناس فبوقنادل و الناس ماتو، وكاين بزاف ديال الجرحى هادشي راه كان بااااين باللي جاي وغادي نوصلو ليه، غير كنا دايرين عاين ميكا ومع الأسف جا هاد النهار هادشي اللي وقع راه نتيجة طبيعية لطريقة تسيير وتدبير وخدمة هاد الشركة اللي ما كاتحتارمش بنادم وكاتعامل معاه كل نهار بحال شي حيوان مشارجينو فكاميو وكاع الناس اللي كايديرو لا نافيط كل نهار مع هاد الشركة راهم عارفييني علاش كاندوي… كاع الناس اللي كايوصلو فالصباح معطلين لخداميهم… عارفيني علاش كاندوي كاع الناس اللي كايساليو خداميهم عياانين فلعشية باغيين غير يدخلو لديورهم يشوفو وليداتهم ويحطو راسهم فالمخدة وينعسو، وكايدخلو للمحطة باش يلقاو التران داير روطار ديال ساعة وساعتين بلا حشمة وبلا ما يعرفو آشنو واقع…عارفييني علاش كاندوي كاع الناس اللي كايتعامل معاهم سيكيريتي فالباب ديال المحطة بحالا جايين طالبينو وهو معفر وكايغوت عليهم وكايسحاب راسو بوليسي وحنا شفارا… عارفيني علاش كاندوي كاع الناس اللي كايطلعو فهاداك الطارو ديال الزبل اللي مسمينو ظلما تران وكايبقاو سادين نيوفهم حتى يوصلو بريحة لخنز وريحة لخرا (حشاكوم) اللي خارجة من الطواليط راهم… عارفيني علاش كاندوي كاع الناس اللي مشات عليهم الطيارة بسباب التأخر ديال القطار من دون مبرر، وفاش كايجيو يدويو ماكايلقاوش معامن… عارفيني علاش كاندوي كاع هادوك لوليدات اللي عاندهم امتحان وضيعوه بسباب روطار ديال التران وفالللخر كايگولو ليهم ماعاندنا ما نديرو ليكم، ديك الساعة ما تركبوش فيه وسيرو فطاكسي… عارفيني علاش كاندوي كاع الناس اللي كايوصلو معطلين ويمشيو يقطعو ورقة ديال التران وكايلقاو الصف طوييييييل حينت هاداك المسؤول على التذاكر نايض من بلاصتو ولا كايهضر فالتيليفون ولا كايتمزكك وما مسوقش ليك نتا گاع… راهم عارفيني علاش كاندوي گاع الناس اللي كايجيو يصايبو لاكارط ديال التران وكايلقاوهم زادو فيها بلا ما يعلمو بلا ما يحسنو فالخدمات…عارفيني علاش كاندوي گاع الناس اللي كايجيو يصايبو لاكارط ديال التران وكايكولو ليهم رجع ليها من هنا 48 ساعة حينت لامبريمونت خاسرة… عارفيني علاش كاندوي گاع الناس اللي مضطرين كل صباح يصبحو على كونطرولات دايرين فيها باللي تران ديال باهم، مغوبشين، قلالين الآداب، ما كاتتوفرش فأغلبهم أبسط الشروط المهنية، وكايجي يخرج فيك مرضو وخراه بحالا انت اللي فايقتيه باش يجي يخدم… عارفيني علاش كاندوي گاع الناس اللي خرجو من ديورهم فرحانين فالأعياد، غادين يشوفو العائلة ويفرحو معاهم وهجراتو ليهم الشركة نهار العيد بشي روطار خياااالي نكد عليهم حياتهم ووصلهم معصبين بلاصت ما يكونو فرحانين… عارفيني علاش كاندوي گاع الناس اللي ولاو كايفضلو يمشيو فطاكسي ولا طوبليس ولا كار، على أنهم يخنزو حوايجهم ويتعطلو فالتران…عارفيني علاش كاندوي گاع الناس ذوي الإحتياجات الخاصة اللي ما عندهمش كيفاش يركبو فتران حينت بين الباب منين غادي يطلعو والرصيف جوج متر. ويلا يلا ما جاش شي واحد هزهم بقاو تما… عارفيني علاش كاندوي گاع الناس اللي ولاو كايفكرو يديميسيونيو من خداميهم ويخدمو ولو بصالير أقل غير على قبل باش ما يبقاش يتبهدل فالتران كل يوم… عارفيني علاش كاندوي گاع الناس اللي كايخلصو دم جوفهم فلاكارط وكيحسو باللي غير كايلوحو فلوسهم فلخلا… عارفيني علاش كاندوي گاع الناس اللي سمعو هاد الجملة الشهيرة : تشفرو لينا سلوكا ديال الضو داكشي علاش تران ما غايجيش وطلعت ليهم فكرهم… عارفيني علاش كاندوي گاع الناس اللي غير كايشوفو شتا بدات كاتصب كايكحلو بلعما وكايعرفو أن السسك غادا تفيض والترانات غادين يوقفو… عارفيني علاش كاندوي گاع هادوك مساكن اللي كايركبو فترانات مراكش وسيدي قاسم وغيرهم من ترانات الموت، وكايوقف بيهم وسط لخلا فالظلام وماكايعرفوش باش تبلاو وكايوليو خايفين لا يجي شي حد يتكرفص عليهم فهاداك لخلا… عارفيني علاش كاندوي كاع الناس اللي حضرو للعافية شعلات فالتران وبلاصت ماتجي لبومبية سدو عليهم البيبان وخلاوهم تما… عارفيني علاش كاندوي كاع الناس اللي فاش كاتكون الشتا خيط من السما والتران واقف عاد كايجيه يسد على الناس الباب ويخليهم واقفين مسرسطين برا فواحد المشهد سادي غريب ومقزز… عارفيني علاش كاندوي كاع الناس اللي كايكون عندو غرض وكايدير منو بناقص غير باش مايطلعش ويشوف كمارت التران… عارفيني علاش كاندوي كاع الناس اللي كايبقاو يتسناو فالتران ساعة، ومن بعد ما كايجي وكايركبو فيه كايبقاو يتسناو ساعة آخرى قبل ما يقولو ليهم : هاد التران ما غاديش حتى هو نزلو سيرو فلاخر… عارفيني علاش كاندوي كاع الناس اللي كايتلقاو بلگور راكبين معاهم فالتران وكايشوفو فعينيهم نظرات الشفقة والاستغراب وكايبقى فيهم لحال على ريوسهم وعلى هاد لبلاد… عارفيني علاش كاندوي لكاع الناس اللي كايقراو، عااااارفين أن واخا هاد الكارثة والناس ماتو ولوليدات تيتمو ما غادي يوقع وااااالو، وسيبقى الحال على ما هو عليه، وغايبقى الروطار، وغايبقى لوسخ، وغايبقى لخنز، وغايبقى التخنزير، غادا تبقى اللا مبالاة، وغايبقى الثمن غالي مقارنة بالخدمة، وغادين يبقاو كايدوي على TGV واللي فشي پوسط غادي يبقى فيه… وحنا لينا الله
|
تران تقلب بالناس فبوقنادل والناس ماتو.. هادشي اللي وقع راه نتيجة طبيعية لطريقة تسيير وتدبير وخدمة هاد الشركة اللي ما كاتحتارمش بنادم وكاتعامل معاه كل نهار بحال شي حيوان مشارجينو فكاميو
|
فالحصيلة اليومية لفيروس كورونا المستجد اللي علنات عليها وزارة الصحة اليوم الأربعاء 21 أبريل، ففهذ 24 ساعة الأخيرة تقاسو 669، وماتو 10، وفالمجموع 5016 مازال كيتعالجو، و13316 خداو الجرعة الأولى داللقاح اليوم. وهذ الأيام عدد التحاليل مابقاش تجاوز 10 الاف تحليلة، بينما عدد الناس اللي كيتلقحو كل يوم كيقد يوصل ل20 ألف واحد فاليوم بالنسبة للجرعة الأولى، وأقل من 10 آلاف بالنسبة للجرعة الثانية، واغلب الوفايات المسجلة كاينة فكازا. وهذو التفاصيل: التلقيح: اليوم خداو 13316 الجرعة اللولة داللقاح، ووصل المجموع من نهار بدات حملة التلقيح ل4697873، أما الجرعة الثانية فخداوها اليوم 9891، ووصل مجموع هذ الفئة ل4203779. الإصابات: وتقاسو اليوم 668 واحد من أصل 9411 واحد دار التحليلة، ووصل عدد المصابين فالمجموع ل507338. ومؤشر الإصابة التراكمي وصل ل1394,9 لكل 100 ألف نسمة، بمعدل 1,8 لكل 100 ألف نسمة فهذ 24 ساعة. حالات الشفاء: تشافاو اليوم 628، ووصل الإجمالي ل493353، بنسبة تعافي ديال 97,2 فالمية. الوفيات: اليوم ماتو 10، 8 فكازا و2 فمراكش، ووصل هكذا عدد الوفيات ل8969، بنسبة إماتة ديال 1,8 فالمية. الحالات النشيطة والحرجة: عدد الحالات النشيطة طلعات ل4985، وعدد الحالات الحرجة وصل ل383 حالة، و46 واحد تدهورات حالتو غير اليوم، و16 كذلك تحت التنفس الاختراقي، أما نسبة ملء أسرة الإنعاش فنزلات ل12,1 فالمية. بالنسبة توزيع الإصابات على الأقاليم والجهات فهو كالتالي:
|
حصيلة كورونا اليوم: 13316 خداو الجرعة الأولى من الفاكسان و10 ماتو أغلبهم فكازا
|
المغنية دنيا باطمة خدامة مزيان على صفحتها في انستكرام، وهاد السيمانة وصلات لـ 5 ملايين متابع. ومؤخرا، ولات دنيا كدير اشهارات لصالونات ومحلات ديال الماكلة. وكيوصل عدد اللايكات على تصاور باطمة لـ 40 ألف، ومشاهدات الفيديوهات في انستكرام لـ100 ألف واكثر.
|
مبروك.. دنيا باطمة وصلات لـ5 مليون متابع في انستكرام
|
محابسي مغربي سابق كتبات عليه “واشنطن بوست” البارح مقال مطول، قالت فيه أنه داير مبادرات كثيرة باش يعاون الجيران ديالو وصحابو خلال فترة الحجر الصحي لي فارضو المغرب للحد من انتشار فيروس كورونا. ويتعلق الأمر، حسب الصحيفة الأمريكية الواسعة الانتشار، بالسجين نور الدين الميهنيدة، اللي استغل فترة الحجر الصحي باش يبدل النظرة ديال المتجمع اتجاهه، من خلاله مساعدة جيرانه، إذ يقوم هذا الأخير بالتنقل يوميا بين أزقة حي اليوسوفية بالرباط باش يتسخر ليهوم، ويجيب كل ما يحتاجونه فهاد الفترة. وماشي غير هادشي. “واشنطن بوست” قالت على أن نور الدين اللّي غادر السجن هادي 12 سنة كيصبغ الأحياء وكيقاد الجرادي، والهدف من هادشي عندو هو الناس تبقا محتارمة الحجر الصحي، وتتبدل نظرة المجتمع عليه. السجين السابق نور الدين عمرو 37 عام، وكيدير أعمال تطوعية بلا حتى مقابل، وكيعاون جيرانو فهاد الفترة بحي “اليوسوفية”، وهو أحد الأحياء الشعبية بالعاصمة الرباط، ويضم كثافة سكانية عالية. المقال الأصلي: https://www.washingtonpost.com/world/africa/ex-convict-helps-neighbors-cope-in-morocco-virus-lockdown/2020/05/03/34b1e43a-8d27-11ea-9322-a29e75effc93_story.html?outputType=amp
|
محابسي سابق عطا صورة زوينة بزاف على المغرب .. “واشنطن بوست”: ها كيفاش كيعاون جيرانو فالحجر الصحي
|
عدة تقارير صحفية بينات أن الملف المشترك بين الولايات المتحدة والمكسيك وكندا كيواجه العديد من التحديات الي كتزيد من فرص المغرب في الفوز بتنظيم مونديال 2026. ومؤخرا، مقال فموقع شبكة إي إس بي إن “ESPN” الرياضية الأمريكية زاد أكد هادشي، حيت ذكر أن المغرب، حسب آخر التقديرات وحسب أقوال مسؤولين تنفيديين كبار فالفيفا، غالب أمريكا، وهو الي رابح أكبر عدد من الأصوات. ووفقا لما نشره الموقع، أحد المسؤولين الي على اتصال منتظم مع اتحادات القارات قال أن المغرب عندو الدعم ديال آسيا وأمريكا الجنوبية وإفريقيا، وهادشي يقدر يعطيه 104 أصوات الي محتاج. وأضاف نفس المصدر أن أمريكا مغاديش تقبّل الخسارة بسهولة، خاصة وأنها كتعتابر ملفها احسن من الملف المغربي، وبالنسبة ليها ساهل تربح دولة من شمال إفريقيا فيها 33 مليون نسمة فقط. لكن بزاف ديال المصادر كتأكد أن الأحداث الي وقعات في الأشهر الماضية، واخا بعض منها ماعندو علاقة بكرة، غادي تأتر وأترات على نتيجة التصويت، وأهم هاذ الأحدات هي الإجراءات الي اتاخدها دونالد ترامب مؤخرا، كمنع بعض الدول العربية من الدخول للولايات المتحدة وحتى الملاحظات ديالو الي كتكرس الصور النمطية… وهادشي نتج عنه مشاعر معادية لأمريكا فالعالم كامل. من المنتظر نعرفو شكون غادي ينظم المونديال 2026 يوم 13 يونيو المقبل، أي أيام قليلة قبل من ماتش الافتتاح ديال المونديال 2018 بين روسيا والسعودية فموسكو.
|
مونديال 2026. المغرب متفوق على مريكان و المسؤولين الكبار فالفيفا مقمرين عليه
|
المعجبات ديال إيهاب أمير كانو غادين يتسطاو البارح ملي حط ليهم تصويرة، ومن بعد ما بان فيه الأثر. أمير، دار تصويرة وسط لاصال مبودر، وكامل عضلات، والدريات الطايح كثر من نايض، ومكاين غير الحب في التعاليق مشتت. مول أغنية “مدرنا والو” عندو متتبعين حقيقيين، وكلشي عاقل على شنو دارو ملي رجع للمغرب من لبنان أيامات ستار أكاديمي.
|
إيهاب أمير داير حالة في البنات. حط تصويرة وكانو غادين يتسطاو
|
شاركت سيليا الزياني المعتقلة السابقة في احدات حراك الريف تصاور على حسابها في انستكَرام مع ولدها، لي والداه مع راجلها لي عرسات هي وياه بعد إطلاق السراح ديالها. سيليا الزياني اللي كتعيش حاليا في مدينة الحسيمة اختارت تبعد على النضال وتتفرغ للأسرة ديالها، وتخدم على راسها وتعيش بعيدا على الصداع. سيليا بدات كتخدم في أعمال تلفزية ريفية على القناة الأمازيغية، وفي المسرحيات. https://www.instagram.com/p/CLXe94WlRTr/
|
بعدما خرجات من الحبس.. سيليا الزياني عايشة الحياة – تصاور
|
المصممة المغربية بسمة بوسيل مرات المغني المصري تامر حسني حطات تصاور جداد مع راجلها، وقالت أنه هو المدرب الرياضي ديالها لهاد النهار. بسمة بانت في التصويرة هي وراجلها وكانت دايرة الماكياج ولابسة نظاظر ديال الشمس، وهادشي خلا بعض المعلقين يستغربو، حيت العرق ديال الرياضة والماكياج ماكيتلاقاوش. وجاوبها تامر بالضحك:”كان تمرين واعر بزاف.. بسمة كتصور في وقت الرياضة وكدير الرياضة في وقت الراحة”. وتامر وبسمة كتجمعهم علاقة حب قوية، وكل مرة كيحاولو يكتبو تعاليق لبعضهم في المنشورات لي كيبارطاجيو.
|
بسمة بوسيل: راجلي تامر حسني هو المدرب الرياضي ديالي -تصاور
|
بزاف ديال المديرين الجهويين ومندوبي الصحة كيتحاشاو التواصل مع الصحافة فهذ الظرفية ديال أزمة فيروس كورونا المستجد، وحسب ما يروج فالأوساط الإعلامية، فكاينة هضرة على شي اتفاق جماعي بيناتهم باش مايجاوبوش الصحافيين على التيليفون، يبلوكيو نماريهم أو يطلبو منهم يتصلو بوزارة الصحة باش ياخدو لوطوريزاسيون منها قبل ما ياخدو أي تصريح أو يتأكدو من معطيات ما. جوج ديال المديرين الجهويين ومندوب إقليمي وصلات بيهم الدرجة لأنهم يبلوكيو نمرة صحافية ف”كود”، وبالتالي فاش كتتصل بيهم كتطلعليها وبشكل أوطوماتيكي لابواط فوكال، فالوقت اللي النمرة ديالهم كتصوني بشكل عادي إلى اتصلات بيهم من تيليفون آخر. وبعضهم الآخر، وحتى واحد من ضمن هذو اللي استعملو تقنية البلوك فوجه الصحافة، كيعتذر ويقول بللي “لا بد من موافقة الوزارة، حيت الظرفية حساسة، وكاين تخوف لا يوقع خلط أو ديكالاج بين المعطيات اللي كتعطي وزارة الصحة والمعطيات اللي عطى هو”، بلا ما نتكلمو على الصنف الثالث اللي بمجرد كيعرف بللي المتحدث اللي معاه صحافي كيقطع عليه فوجهو أو كيتحجج بكونو مشغول أو فاجتماع. تكلمات “كود” مع محمد اليوبي، مدير مديرية الأوبئة وحاربة لأمراض فوزارة الصحة، على هذ الإشكالات اللي كيعانيوها الصحافيين مع المديريات الجهوية والمندوبيات الإقليمية، فقال، فتصريح جد مقتضب، بللي “جميع المدراء الجهويين والإقليميين عندهم تعليمات باش يتواصلو مزيان مع الصحافة”، ما يعني أن لوطيريزاسيون اللي تكلمو عليها خوتنا ماشي ضرورية، ومن الواجب يتواصلو بلا دريبلاج. وحتى هذ لوطوريزاسيون كيفاش ممكن للصحافي يحصل عليها من الوزارة الوصية على القطاة، والوزارة مازال ما عينات مكلف بالتواصل جديد فبلاصة القديم اللي جاتو خدمة فوزارة أخرى ومشى بحالو، بعد أيام قليلة من ظهور أول إصابة بالفيروس. وحتى لو كانت المسطرة الإدارية كتحتم هذ لابروسيدور، كيفاش ممكن الصحافي يتسنى “الأوكي” من الوزارة فقط من أجل الحصول على معطيات محدودة على شي بؤرة ما أو وفيات أو التحقق من المعطيات الرائجة واللي كتخلي الإشاعات تزيد تتكاثر وتتنمى فغياب التواصل السليم. من جهة أخرى، اليوبي واخا هكذاك كيقدر ظروف المديرين والمندوبين، وكيشوف انه ممكن يكون عدم جوابهم على التيليفون بسبب انشغالهم مع الوضعية الوبائية فالمناطق اللي مسؤولين عليها، واضاف: “حتى أنا مكانجاوبش حيت فعلا كنكون مشغول، لكن بمجرد ما كتسمحلي الفرصة كنتكلم مع الصحافيين وكنقوم بمهمتي التواصلية قدر المستطاع، وغيكون نفس الشي كينطبق على مسؤولي الصحة فالجهات والأقاليم”. وكذلك، من مظاهر انعدام التواصل السليم بين مسؤولي الصحة الجهويين والإقليميين والرأي العام، هذ السياسة اللي دايراها مديرية الدار البيضاء سطات ومديرية الرباط سلا القنيطرة، بحيث من نهار الثلاثاء ماعلنو على تفاصيل الإصابات فالأقاليم، واخا أعداد الإصابات فهاد الجهات مرتفع، المواطنين والصحافيين مابقاو عارفين والو على الوضعية الوبائية فيهم بجوج.
|
المديرين ومندوبي الصحة حالفين لا تواصلو مع الصحافيين.. شي مبلوكي نماريهم وشي كيقطع فوجههم وشي كيطلب منهم لوطوريزاسيون من الوزارة.. واليوبي لـ”كود”: جميع مسؤولي الصحة فالأقاليم والجهات عندهم تعليمات باش يتواصلو مزيان مع الصحافة
|
انتقد عبد الاله بنكيران، رئيس الحكومة السابق، طريقة انتقاد الملك مؤخرا بالسب، خصوصا بعد صدور اغنية عاش الشعب. وقال بنكيران :”فعلا دوك دراري قالو كلام عيب وعيبو عليهم ناس طريقة باش هضرو على الملك ولكن هضرو على امور فيها مطالب مقالوش ناس بلي هي عيب”. وشدد بنكيران بالتاكيد أن “هاد البلاد قائمة على الملكية، وخاص تبقا هاذ القضية واضحة
انا من طلبت من المستشار الملكي اضافة عبارة التوقير والاحترام للملك محمد السادس في دستور 2011″.
وأوضح بنكيران خلال لقاء حزبي اليوم :” سي عزيز اخنوش الكلام لي قال على التربية عندو فيه خطأ واحد، ملي قال الترابي”. وخاطب بنكيران اخنوش بالقول :”نتا ماشي دورك التربية، و الترابي كيعني العقاب لي كادير العدالة” وتابع المتحدث :”ماشي حيث تحيدات القداسة للملك يكون هاد السب”، مضيفا “ممكن ننتاقدو سياسة الملك عادي ولكن خصنا نوقروه وبطريقة مؤدبة”. وشدد المصدر نفسه بالقول :”نحن ملكيين ولكن نتبنى منهج النصح، ملكيين لكن ماشي بمعنى الاستسلام”، موضحا :” المغرب ماشي ديال محمد السادس بوحدو وخا كولشي خصو يدافع على الملكية”.
|
بنكيران: ممكن ننتاقدو سياسة الملك عادي لكن بلا سب وخصنا نوقروه
|
أفادت السلطات المحلية لعمالة إقليم القنيطرة أن شخصان لقيا مصرعهما فيما أصيب 30 آخرون بجروح 7 من بينهم إصاباتهم خطيرة، صباح اليوم السبت جراء انقلاب حافلة لنقل المسافرين على مستوى مدخل مدينة القنيطرة عبر الطريق السيار كانت قادمة عبر الطريق الجهوية 405. وقد تدخلت السلطات المحلية والأمنية ومصالح الوقاية المدنية، حيث تم نقل المصابين إلى المستشفى الإقليمي الادريسي لتلقي العلاجات الضرورية، فيما تم فتح بحث من طرف السلطات الأمنية تحت إشراف النيابة العامة المختصة لتحديد ظروف وملابسات الحادثة.
|
كار تقلب حدا القنيطرة: جوج ماتو و30 تجرحو
|
خرجات المغنية دنيا باطمة على صمتها بعد انتشار سكرين فيه بروفايلها في انستكَرام، ولي مستعملينو أشخاص كينصبو بيه على الناس. دنيا باطمة نشرت صورة على ستوري في حسابها في أنستكَرام وحذرت من فبركتها على أساس أنها من حسابها ولي مولاها كيطلب من الناس الفلوس باش يديرو عملية جراحية لشي واحد. دنيا قالت للمتتبعين ديالها “هذا نصب واستغل اسمي، ونهار كنبغي نعاون شي واحد كنعاون في السكات بلا ما يسيقو ليا الناس لخبار في أنستكَرام”.
|
كينصبو بسميتها.. دنيا باطمة: ردو البال أنا كنعاون الناس فالسكات ماشي قدام كلشي
|
قال عبد الوافي لفتيت، وزير الداخلية، بلي :”البلاد كتمر من لحظات صعيبة بزاف بعد مرور الشهر الثامن من مواجهة بلادنا لجائحة كورونا”. وأضاف لفتيت، خلال جوابه على أسئلة البرلمانيين أثناء مناقشة مشروع ميزانية وزارة الداخلية مساء اليوم،، :”ليس هناك أي تخبط للحكومة في مواجهة فيروس كورونا”. وعاد لفتيت للحديث عن حادثة العيد الكبير، وقال :”مثال ما وقع قبل العيد الكبير، بكل ببساطة كنا أمام جوج خيارات، الأول هو أن الجائحة أمامنا وعارفين كيفاش تنتشر من خلال اللقاءات والبؤر العائلية ونلغيو العيد الكبير، والخيار الثاني نخليو العيد الكبير ونحاولو نطلبو من ناس متسافرش لجميع الاتجاهات”. وأكد لفتيت، أن الحكومة اختارت تخلي العيد الكبير لثلاثة أسباب، موضحا :”السبب الأول ولي هو منطقي واخا منذبحوش الحاولي ناس غاتسافر وتشوف عائلتها وغايكون اختلاط”. أما السبب الثاني، بالنسبة للوزير لفتيت، فهو السبب الاقتصادي الاجتماعي، “حيث كاينا وفرة للعالم القروي، تحويل مبالغ مالية من المدن للعالم القروي وميمكنش نحرمو الناس من هاد التحويلات”.
وتابع :”السبب الثالث هو اننا ف سنة جفاف واش نخليو القطيع للسكابة وشنو غايوكلو”، لهذه الأسباب قررنا يكون العيد الكبير، وفق الوزير نفسه. وبرر لفتيت اخراج القرار ديال منع السفر في اخر اللحظات، بأنه خرجوه لأن أقل الناس لي غاتسافر، مضيفا “ناس لي كيقولو هذه خبطة عشواء، بالله عليكم عطيونا دولة وحدة درت قرارات ومشات فيها ومتراجعاتش عليه لأن الوباء يتغير ويتجدد بطريقة مستمرة”. وأوضح المتحدث :”ميمكنش نعلنو قرار منع السفر قبل اسبوع من العيد وكولشي يجري”.
|
بعدما اعترف ان البلاد كتمر من لحظات صعيبة بزاف.. لفتيت كيبرر قرار ليلة “الهروب الكبير”: منعنا السفر فاخر اللحظات حيث الناس قلال وها علاش مالغيناش العيد
|
الاحزاب السياسية مهمشة فتعيينات السفرا اللي دارت فاخر اجتماع للمجلس الوزاري هادي يومين. 19 سفير تعين فدول فكاع القارات ولا سياسي واحد. ناصر بوريطة وزير الخارجية والتعاون اللي وجد جزء كبير من هاد اللائحة ما تسوقش للاحزاب اللي ديما كيطلب منهم يدعمو ودعم الديبلوماسية المغربية. السيد دار اخطاء كثيرة اخرها تدبير عودة لمغاربة اللي حاصلين برا. كارثة بكل المقاييس ونهار جا للبرلمان كلشي كان ضريف معاه. حتى حزب ما دار الحد الادنى من خدمتو كجهاز رقابة علي الحكومة. هاد الاحزاب اللي كتصوت على قراراتو ما كيحملهش بوريطة. كيبان من تعيينات السفراء الاخيرة كيحتاقرهم. كيفاش دار تعيين من الباطرونا من خلال نبيلة فريدجي وما عين حتى شي حزبي. كاينة الكفاءات. كاين الاطر المزيانة. ماشي غير همش الاحزاب بل تحيدو سفراء متحزبون من مناصبهم بلا ما ياخدو شي حاجة، كاين اللي لعب عامل السن فهاد الشي وكاين اللي تهمش: الاتحادي بوغالب العطار اللي كان فكوبا كبير فالسن يرتاح شوية ولكن ما عوضوش شي شاب اتحادي قافز. كاين استقلالي تحيد من الجزائر اللي هو حسن عبد الخالق ولكن ما عطاوه حتى شي سفارة. بوريطة باغي يعطي الانطباع ان فضيحة قنصل المغرب فوهران كيتحلمها هاد السفير. من الناس اللي قلص من هيمنتهم على التعيينات اللي عرفها المغرب فالسنوات الاخيرة الياس العماري الامين العام السابق للبام ورئيس جهة طنجة تطوان الحسيمة السابق. الياس العماري عندو شي سفرا باقي ليه ديال بولونيا عبد الرحيم عثمون.. ولكن طيرو ليه عبد السلام ابو درار من لندن. المرض لعب دور ولكن ما دار والو فخدمتو. نجح يمكن يدخل راجل بنتو سليمان بنالشيخ للفوسفاط بعد ما كان دوز تجربة فاشلة فمجلة للتاريخ بتمويل من الياس العماري او جاب ليه صحاب لفلوس. بودرار كان يستقبل الياس كثر من الوزرا باش كيمشي للندن. يتلقاه هو براسو فالمطار ويدخل من بلاصة الشخصيات. دابا هاد الشي ولى من الماضي واحد اخر محسوب علي الياس العماري مشى هو المختار گامبو سفير المغرب فكينيا. طار من بلاصتو ما خدا والو. قبلو كان بوريطة طيح سفير اخر محسوب علي الياس العماري اللي هو مصطفى الريفي اللي كان فالڤاتيكان. بوريطة كان كيقفقف باش يعيط عليه الياس العماري واليوم حيد كاع شي حد فيه ريحتو. بقاو شي سفرا دابا يطيرهم مستقبلا
|
تعيينات السفرا. كيفاش بوريطة كيضحك على الاحزاب وديما كيقلب على دعمهم ودافع باش ما يتعين حتى شي سياسي وحيدهم وها كيفاش ضرب الياس العماري اللي كان كيترعد منو قبل
|
علمت “كود”، من مصدر طبي، أن رئيس جامعة عبد المالك السعدي، محمد الرامي، توفي صباح اليوم الجمعة بسبب مضاعفات كورونا فيروس. وحسب مصدر “كود”، فإن رئيس جامعة عبد المالك السعدي كان قد أصيب بالفيروس اللعين خلال الزيارات التي كان يقوم بها بين الفينة والأخرى بمدينتي تطوان وطنجة لوضع الترتيبات الأخيرة للامتحانات الجامعية الربيعية. وظهرت على رئيس الجامعة أعراض الفيروس، حيث أجريت له فحوصات مخبرية أكدت أنه يحمل “كوفيد19″، حيث تقرر وضعه في العزل الصحي من أجل الاستفادة من البروتوكول العلاجي الذي وضعته وزارة الصحة، قبل أن تتدهور حالته الصحية.
|
رئيس جامعة عبد المالك السعدي مات بكورونا بعد أيام قليلة من دخولو لقسم العناية المركزة
|
المجموعات الانفصالية فالبرلمان الاسباني ما قبلاتش فيليبي السادس ملك ديالها. هاد المجموعات ناشطة بزاف فكاتالونيا والباسك. اليوم كان افتتاح الملك ديالهم البرلمان وهاد المجموعات قاطعات خطابو. افتتاح جا فوقت صعيب فتاريخ الجارة الشمالية. المد الانفصالي وصل للبرلمان بشكل ما مسبوقش. هاد الشي علاش احزاب فالباسك وكاتالونيا وگاليسيا الممثلة فالبرلمان الاسباني علنات على ان ملك اسبانيا لا يمثلهم. هاد الاحزاب لعبات دور كبير باش تشكل حكومة ائتلافية بين الاشتراكيين وبين اليسار الراديكالي بوديموس. يعني ان بيهم واقفة هاد الحكومة بعدما قررو يمتانعو على التصويت نهار مصادقة مجلس النواب الاسباني على حكومة الاشتراكي بيدرو سانشيث. المقابل هو ان هاد الحكومة تجلس معاهم على طاولة المفاوضات بخصوص مطالبهم بالاستقلال. الناطق الرسمي باسم “الجمهوريون الكاتالان” في مجلس النواب گابرييل روفيان قال “الملكية الاسبانية ما كتمثلناش. المجتمع الكاتالاني والباسكي والغاليسي يرفض مؤسسة فاتها الوقت ومن الزمن الماضي وريثة فرانكو اللي باغية تفرض وحدة اسبانيا وتنكر الحقوق المدنية لناسها” كما اكد ان ملك اسبانيا ماشي “مخاطب مناسب” حقاش “ما عندوش شرعية سكان شعوبنا” الملك فيليبي السادس دار خطاب وحدوي شدد فيه على الحوار وبالحوار يتم تجاوز كاع الخلافات. الملك قال باللي اسبانيا ما خاصش يكورنو شي وحدين ضد شي وحدين خاصها تكون لكلشي ومع كلشي”. احزاب المعارضة هاجمت حكومة الاشتراكيين على ترويج حلفاءها لخطاب بحال هادا. الاشتراكيون ردو باللي عندهم احترام لهاد المؤسسة. فخطاب الملك صفقو ليه احزاب ورفضات احزاب تصفق. فنواب اليسار الراديكالي “بوديموس” ما صفقوش وزعيمهم اللي ولى نائب رئيس الحكومة وفسابقة صفق لخطاب الملك.
|
الانفصال تحدى الملكية فاسبانيا. الانفصاليون الكاتالان: الملكية ما كتمثلناش وملك اسبانيا ما عندوش شرعية سكان شعوبنا” وفيليبي السادس: اسبانيا خاصها تكون لكلشي ومع كلشي
|
أسفرت عملية “تيليناركوس” عن تفكيك شبكة إجرامية متخصصة بترويج المخدرات القوية بمدينة بالما دي مايوركا، حسب تقارير إسبانية. وتم اعتقال ثمانية أشخاص ، ثلاثة منهم، سائقين رسميين لسيارات الأجرة، من المغرب والدومينيكان واسبانيا، بسبب تورطهم في استغلال صفتهم كسائقين محترفين في توزيع الكوكايين ليلا على الكليان ديال الريزو.. ونجح أعضاء الشبكة في تسيير نشاطهم الإجرامي، من خلال تشكيل شبكة معقدة واستغلال شركة توصيل طلبيات للمنازل وكان نشاطها التجاري معروفًا وبشكل متزايد ، باسم “Telecoca”. هاذ العصابة وضعات جدولة يومية للعمليات ديالها.. في النهار كانو كيستغلو اسم شركة عالمية مشهورة في توصيل الطلبيات، في توزيع الكوكايين من خلال بيع الأدوية بالتجزئة للزبائن ديالهم في دور الدعارة اللي كتخدم 24/24.. وفي الليل وبسبب حظر التجول، كيتكلفو شوافرية الطاكسيات المغاربة والدومينيكانيين اللي عندهم علاقات تعاقدية مع الشبكة، في توزيع الكوكايين على نقاط بيع محددة كتشمل الكليان في ديورهم والحانات وقاعات القمار.. في مقابل الحصول على نسبة مئوية من الأرباح من أنفسهم.
|
الصبليون.. شوافرية طاكسيات من المغرب والدومينيكان خدامين مع ريرز كبير ديال ترويج الكوكايين
|
علنات وزارة الصحة، صباح اليوم الاثنين عبر البوابة الرسمية لفيروس كورونا المستجد فالمغرب، على تسجيل 50 إصابة جديدة فهذ 18 ساعة الأخيرة، وهكذا وصل العدد الإجمالي ديال المصابين عندنا لـ 4115 مصاب. بالنسبة للوفيات، ما تسجلات حتى شي حالة جديدة، واستقر العدد ف 161. أما الناس اللي تشافاو، فاليوم تسجلات 76 حالة شفاء جديدة، وبلغ العدد 669 فالمجموع. ولحد الساعة، كاينة 24301 حالة تستبعدات إصابتها بالفيروس، بعد إجراء تحاليل مخبرية خرجات سلبية. وهذا التوزيع ديال الإصابات حسب الجهات:
|
الإصابات بكورونا كتزاد.. تسجلات هذ الصباح 50 إصابة جديدة.. وصلنا ل 4115 إصابة و ماتو 161 و تشافاو 669
|
علمت “كود” من مصادر مطلعة، أن الحبيب بنطالب القيادي البارز لحزب الاصالة والمعاصرة بمراكش قرر يمشي بحالو من الحزب. الاستقالة ديال بنطالب من البام بطبيعة الحال غادي يكون عندها تأثير كبير على الحزب الذي يعتبر بنطالب من مؤسسسيه بجهة مراكش. وحسب مصادر “كود”، فإن المنسق الإقليمي السابق لحزب البام بمراكش والمستشار البرلماني لحزب الأصالة والمعاصرة، ينوي الالحاق بحزب التجمع الوطني للاحرار، في الوقت الذي أكدت مصادر حزبية ان حزب الاستقلال يحاول بدوره استقطاب بنطالب اللي كايشغل رئيس غرفة الفلاحة بجهة مراكش آسفي.
|
واش هادي هي النهاية ديال البام فمراكش.. القيادي بنطالب باغي يمشي للحمامة
|
ككل سنة خلال شهر رمضان، أعطى الملك محمد السادس، اليوم السبت تعليماته باش تنطلق عملية توزيع الدعم الغذائي رمضان 1441ه لفائدة 600 ألف أسر. هاد القفات الرمضاية كتنظمها محمد الخامس للتضامن. هاد المساعدات اللّي غادي يخفو حتى من معاناة بعض الأسر المتضررة من جائحة “كورونا” غادي تستفد منو بشكل مباشر الفئات الاجتماعية الأكثر هشاشة، سيما لعيالات الأرامل والأشخاص المسنين وذوي الاحتياجات الخاصة. هاد العام هي النسخة الـ21 من عملية رمضان للدعم الغذائي. مؤسسة محمد الخامس أوضحت أن هاد العملية تأتي أيضا في ظل استمرار التعبئة الوطنية اللّي طلقها الملك محمد السادس لمحاربة آثار جائحة “كورونا”.
|
غادي تخفف حتى من معاناة المتضررين من “كورونا”.. الملك يأمر بتوزيع الدعم الغذائي لـ600 ألف عائلة بمناسبة رمضان
|
الممثل نورد الدين بكر باقي حاقد حيت المغاربة نساوه ومبقاوش مسوقين ليه، حتى جبدو الفايسبوكيون ديك العبارة ديال “راك غادي في الخسران آحمادي”. بكر قال في برنامج “رشيد شو” أمس الجمعة ان الجملة لي كانت بينو وبين رشيد الوالي رجعاتو للاضواء، ولكن بان معصب وهو كيدوي بحالا معاجبوش الحال حيت بنادم نساه سنين ومنين. وا بيناتنا أسي بكر تحرك شوية ودير الاعمال باش بنادم يدوي عليك…
|
نور الدين بكر: “راك غادي في الخسران أحمادي” رجعاتني للواجهة.. وفين كان بنادم شحال هادي؟
|
مصرع رجل أربعيني في حادثة سير مروعة، فقدت فيها سيدة السيطرة على سيارتها، قبل أن تصطدم مع 6 سيارات مركونة، وتدهس الضحية الذي كان على متن دراجته النارية من نوع “ياماها”، بشارع “محمد السادس” بحي “جليز” بمراكش. ووفق مصادر عليمة، فالهالك يبلغ من العمر 48 سنة، وقد جرى نقل جثته الى مستودع الاموات ب”باب دكالة”، بناء على تعليمات النيابة العامة، فيما نقل شخص مصاب الى قسم المستعجلات بمستشفى “ابن طفيل” لتلقي العلاج، وقد حلت عناصر مصلحة حوادث السير بالمنطقة الامنية الاولى وتم فتح فتحت تحقيق في ظروف وملابسات الحادث .
|
حرب الطرق فرمضان. مرا دخلات ف6 ديال الطونوبيلات وقتلات أربعيني فگيليز بمراكش (صور)
|
حيط طاح خربق السيركيلاسيون فمنطقة مولاي رشيد فكازا. التساقطات المهمة، التي تعرفها المدينة منذ مساء أمس الأربعاء، تسببات في انهيار الحائط الأمني بالطريق السيارة قنطرة شارع الجولان قطاع مقاطعة مولاي رشيد، وهو ما أدى إلى عرقلة حركة السير. وهذا ماشي الحادث الوحيد لي عرفاتو العاصمة الاقتصادية على إثر الشتا لي صبات. فعدد من الأحياء والشوارع غرقات في الما اللي دخل على الناس حتى لديورهم فبعض المناطق، وخلاهم يدوزو ليلة بيضا.
|
حيط طاح بسبب الشتا رون السيركيلاسيون فكازا (صور)
|
– أقدمت تلميذة في السابعة عشر من عمرها ، على الإنتحار بمدينة تمارة ، بعد أن رسبت في إمتحانات السنة الثالثة إعدادي ، ويرجح أنها تناولت مادة سامة حيت ستخضع جثتها للطب الشرعي لتحديد سبب الوفاة /أخبارنا – عثر على طفلة عمرها 5 سنوات خرساء ، مغتصبة ومقتولة ومرمية بمنطقة خلاء ، بدوار “لالة يطو” بجماعة “القصيبة” بإقليم سيدي سليمان ، وكان والدها قد تقدم بشكاية تفيد إختفاءها قبل العثور عليها ميتة بشكل وحشي /تطوان بلوس – إستخرج أحد مراكب الصيد البحري ب”المضيق” جثة متحللة من البحر ،وجرى نقلها عبر سيارة نقل الأموات إلى مستودع الأموات /بريس تطوان – ضبطت أم جرها الستيني وهو يستدرج إبنتها ذات 9 سنوات وصديقتها ، إلى منزله المجاور من أجل ممارسة الجنس عليهما ، وإعترفت الضحيتان أن المتهم قد داوم على إغتصابهما منذ أزيد من سنة ، تارة بالترغيب ومرات أخرى بالتخويف ،حيت كان يستغل خروج أفراد عائلتهما إلى الحقول لينفرد بهما في دوار “الخيص” جماعة “زومي” بإقليم وزان / أخبارنا – عثر على رضيع حديث الولادة ملقى فوق الأرض ، أمام مدخل إحدى الإقامات السكنية بشارع “لالة حسناء” بمدينة مرتيل /بريس تطوان – 6 أشهر سجنا نافذا وغرامة 500 درهم ، في حق ستيني متحرش صاحب مقهى ، كان قد تحرش جنسيا بتلميذة قاصر تدرس بثانوية “محمد الخامس” بتارودانت ، أثناء تناولها لوجبة فطور رفقة زميلاتها بالمقهى القريب من الثانوية /أكادير24 – مصرع شخص دهسا ، في حادثة سير وقعت بشارع محمد الخامس بطنجة ،إثر إصطدام دراجتين ناريتين ليسقط على إثرها أحد الراكبين مصابا بالأرض ، فدهسته شاحنة وقتلته على الفور /تطوان بريس – هاجمت كلاب ضالة طفلة تبلغ 5 سنوات بحي “الحربولية” بمدينة بني ملال ، وأصبتها بجروح في أنحاء متفرقة من جسدها وخصوصا بالفخد ، وتم نقلها في حالة حرجة لمستعجلات المستشفى الجهوي ببني ملال / أخبارنا – مصرع خمسيني كان على متن دراجته الهوائية ، في حادثة سير وقعت على مستوى “بني عياض” التابع لإقليم أزيلال ، بعد أن صدمته سيارة كان على متنها شاب وشابة ، وقد فر السائق من مكان الحادث بعد إرتكابه للجريمة لكن إنفجار إحدى عجلات سيارته دفعه للتوقف /أخبارنا – قضت إبتدائية أكادير، بالسجن النافذ في حق عنصرين من أفراد عصابة إجرامية قامت بمحاولة الإعتداء على مدير موقع “تيزبريس”، بساحة السلام بحي “الباطوار” بمدينة أكادير ، وحكم على كل واحد منهما ب3 سنوات وغرامة مالية قدرها 500 درهم / اليوم24 – إعتقلت مصالح الأمن بتطوان ناشطا بمواقع التواصل الإجتماعي ، بعد أن عمد على التهديد عبر موقع له على الأنترنت بإستخدام زجاجات “المولوتوف” الحارقة ،وإستهداف مقر مفوضية الأمن الوطني بمدينة تطوان /أكادير24 – جرى تفريغ 950 غراما من الكوكايين ، كانت ملفوفة داخل 90 كبسولة من معدة برازيلي بالمستشفى الجامعي “إبن رشد” بالبيضاء ،وقد قبض على المشتبه فيه والبالغ 26 سنة ، خلال رحلة جوية قادمة من مطار “ساوباولو” في إتجاه باريس ،مرورا بمطار محمد الخامس الدولي /شعب بريس
|
أش واقع اليوم: ها حصيلة الانتحار والاغتصاب والتشرميل والغرق اليوم
|
نايضة الروينة ضد المغنية دنيا باطمة بعد بث حلقة برنامج “حلوة رمضان” في اليوتوب مع المايكب آرتيست محمد الشداخ. السبان والنكَير مبغاه حد، وبزاف انتقادو اللبسة ديالها وقالو انها غير مناسبة مع رمضان. بنادم مريض في مخو، واش بغاو يطبقو قوانين خاصة بمواقع التواصل، ويفرضو على الواحد شنو يلبس وشنو مايلبسش في رمضان… لقاو باطمة مركزة في المعاطية مع يوسف أوزلال لي معروف بشخصية فاطمة تاويل، أما كون عطاتهم شي طيب وشي خضر.
|
لباس باطمة في برنامج “حلوة رمضان” خلا بنادم يحل فمو – تصاور
|
علمت “كود”، أن الوكيل العام للملك بمحكمة الاستئناف فكازا أمر، قبل يومين، بإيداع متهم بيدوفيلي رهن الاعتقال الاحتياطي بالسجن المحلي ومتابعته من أجل جناية “هتك عرض قاصر باستعمال العنف متبوعة بالسرقة والابتزاز”. المتهم تشد من طرف “لابيجي”، بعد شكاية من ولي أمر القاصر، اللي تم اغتصابها بشقة سكنية من طرف المتهم اللي صور تفاصيل عملية الاعتداء الجنسي واستغل الصور في ابتزاز الضحية من أجل ممارسة الجنس عليها.
|
الوكيل العام فكازا صيفط بيدوفيل للحبس. مارس الجنس على قاصر وصور كلشي وقلبها ابتزاز
|
لقات دراسة دارتها جامعة “كامبريدج” أنه كلما تزادو عدد الأطفال عند المرأة، كلما ارتفع خطر تعرضها للإصابة بأزمات قلبية وسكتات دماغية وفشل عضلة القلب. بحيت النساء لي ولدو 5 ديال الأطفال أو أكثر، كانو أكثر عرضة بنسبة 40% للإصابة بنوبة قلبية خطيرة فالثلاثين سنة الي جاية من حياتهم، مقارنة بالنساء لي عندهم غير طفل واحد أو جوج ، وكيشيرو الباحثون إلى أن الحمل والولادة كيزيدو الضغط على القلب، فحين كيرفعو الأطفال من جهد الأمهات مع غياب القدرة على الاعتناء بأنفسهم. ودرسو الباحثون من “كامبريدج” و”نورث كارولينا”، بيانات أكثر من 8 آلاف امرأة فالولايات المتحدة، كتتراوح أعمارهن بين 45 و64 سنة ، وارتبط وجود 5 ديال الأطفال أو أكثر بزيادة خطر الإصابة بأمراض القلب بنسبة 30%، وهو السبب الرئيسي فالإصابة بالأزمات القلبية، ووصلت نسبة الأمهات الي كانو أكثر عرضة للإصابة بسكتة دماغية ل 35%، كما أن 17% منهوم أكثر عرضة للإصابة بفشل القلب. ولقاو الباحثون أن النساء اللي ولدو ما بين 3 و4 أطفال، من المرجح يتعرضو لآثار صحية خطيرة، ولكن الزيادة الأكثر أهمية تسجلات عند لي ولدو 5 أطفال أو أكثر. كما لقات الدراسة أن النساء الي تعرضو للإجهاض، عدهم مخاطر أكبر بنسبة 60% للإصابة بأمراض القلب، وأن 45% منهوم أكثر عرضة للإصابة بقصور القلب.
|
دراسة خاص يقراوها صحاب “كلها يتزاد برزقو”. مخاصش العيالات يفوتو 2 ديال الولاد حيت هادشي كيهدد حياتهم
|
ذكرات وكالة الأنباء الفرنسية أن المغرب جا فالمرتبة 3 عالميا كأكبر مستهلك للاسلحة الفرنسية سنة 2020. وحسب التقرير السنوي اللي قدمو البرلمان الفرنسي، فالمغرب هو ثالث أكبر عملاء فرانسا فالسلاح ب425.9 مليون أورو. وجات فالمرتبة الأولى السعودية ب703.9 أورو، بعدها ميريكان ب433.6 أورو. https://www.lemonde.fr/economie/article/2021/06/02/les-exportations-d-armement-francais-ont-diminue-de-41-en-2020_6082478_3234.html
|
بكثر من 425 مليون أورو.. المغرب ثالث أكبر دولة كتشري السلاح من فرانسا
|
علمت “كود” أن وحيد خاليلوزيتش الناخب الوطني سيكون حاضرا في الماتش، لي غادي يجمع المنتخب المحلي بنظيره الجزائري بعد غدا الأربعاء بالملعب البلدي في بركان، برسم الدور الحاسم من التصفيات الإفريقية المؤهلة إلى نهائيات كأس إفريقيا للأمم بالكاميرون 2020. مصادر جامعية أكدت بلي خاليلوزيتش قرر يوضع حد للجدل، لي صاحب تصريحاتو السابقة، غادي يمشي لبركان ويتلاقا اللعابة ويدعمهم ويفرح فالماتش ديال الجزائر.
وما شي بعيد تكون الجامعة هي المنظمة اللقاء، باش تسالي نهائيا من هاد لازيزاني، لي نايض على المدرب مجرد أنه گال رأيو ف الحالة البدنية ديال لاعبي البطولة. الجامعة وخاليلوزيتش قرروا يوقفوا هاد الضجة المفتعلة بلقاء مع اللعابة المحليين قبل الماتش وينتهي هاد الصداع. خاليلوزيتش باغي يركز على المرحلة المقبلة تنتظره فيها ماتشات مهمة في الإقصائيات الإفريقية المؤهلة إلى نهائيات كأسي إفريقيا 2021 والعالم بقطر 2022، خاص التركيز بزاف على الأشياء المهمة باغيش يضيع وقته مع السماسرية لي دايرين البلبلة.
|
خاليلوزيتش غادي يمشي لبركان.. يشوف اللعابة المحليين ويتقرج
|
موجة لحريك امتدت لمعتقلي حراك الريف. في الساعات القليلة الماضية جرى تداول على صفحات في موقع التواصل الاجتماعي “فيسبوك” فيديو كيوثق لرحلة هجرة سرية أخرى لمجموعة من الشباب من إمزورن على متن قارب مطاطي سريع، يعتقد أنه انطلق من الحسيمة. المثير فالفيديو أن المجموعة اللي حاركة هاد المرة ضمات الإخوة العنابي اللي شملهم العفو الملكي الأخير. وخلال الرحلة رددوا عدة شعارات حراكية من قبيل “الحوت ولا المذلة.. وعاش الزفزافي”.
|
موجة لحريك امتدت لمعتقلي حراك الريف. زوج من اللي استفادوا من العفو الملكي بانو ففيديو حاركين مع شباب من إمزورن وكيرددوا شعار “الحوت ولا المذلة.. وعاش الزفزافي” (فيديو)
|
الإصابات بفيروس كورونا المستجد مازالين قلال، بحيث اليوم الثلاثاء تقاسو 2793، تكتشفو من أصل 16495 تحليلة دارت، فالوقت اللي الإصابات كانو كيفوتو سقف ل5000 قبل، والتحاليل ماكانتش كتنزل على 20 ألف. وفالمجمل، وصلو عدد الإصابات بالفيروس، حسب النشرة اليومية لوزارة الصحة، ل403619، بمؤشر تراكمي ديال 1111,4 لكل 100 ألف نسمة اليوم، و7,7 لكل 100 ألف نسمة فهذ 24 ساعة. وماتو اليوم بكوفيد 52 واحد، ووصلنا ل6711 ديال المتوفين، بنسبة إماتة د1,7 فالمية. وتشفاو اليوم 3846، وبلغ عدد اللي تشافاو فالمجموع 362911، بنسبة تعافي ديال 89,9 فالمية. ووصل عدد الحالات اللي مازال كتعالج ل33997، منها 1078 فحالة حرجة، هذ الحالات 135 تكتشفو فهذ 24 ساعة الأخيرة و94 تحت التنفس الاصطناعي الاختراقي. وتستبعدات اليوم 13702 حالة، ووصلو عدد الحالات السلبية فالمجموع ل3817288. وهذو تفاصيل الإصابات والوفيات داليوم فالجهات والأقاليم: وهذا المنحى الوبائي اليومي: وهذي خريطة توزيع مؤشر الإصابة الأسبوعي لكل 100 ألف نسمة على الجهات والأقاليم:
|
التحاليل مازال قلال فعز انتشار كورونا وحنا على أبواب اللقاح.. اليوم غير 16495 تحليلة اللي تدارت بانت منها 2793 إصابة
|
علن الرئيس الفرنساوي إمانويل ماكرون، الخميس، على إلغاء “المدرسة الوطنية للادارة” اللي كيتخرجو منها كبار موظفي البلاد، وتأسيس مؤسسة جديدة اكثر انفتاح وتنوع هي “معهد الخدمة العامة”، استجابة لمطالب محتجي السترات الصفراء. وتخرجو من “المدرسة الوطنية للادارة”، اللي المقر ديالها ف”ستراسبوركَ” ربعة رؤساء جمهورية منهم ماكرون، بالإضافة لعدد من الوزراءوالمسؤولين، لكنها واجهات انتقادات باعتبارها “كتخرج نخب بعيدة على الواقع”. وعلن ماكرون أن المعهد الجديد غيتختارو فيه الطلبة بشكل “أقل تميزا اجتماعيا”، وهذشي جا فإطار إصلاح وعد به بعد أزمة السترات الصفراء ف2019. وقال ماكرو، فاجتماع مع مسؤولين بتقنية الفيديو كونفيرونس أن “معهد الخدمة العامة” غيقوم بتدريب كا الطلاب والإداريين فالدولة، وسيجمع 13 مدرسة للخدمة العامة، واعتبر هذشي “ثورة حقيقية فالتوظف.
|
ماكرون حيد مدرسة النخبة ENA باش ينقص من التمييز
|
وزير العدل محمد بنعبد القادر حط راسو في موقف لا يحسد عليه، ونطبق عليه المثل المغربي لي كيقول “لي خشا راسو في النخالة ينقبو الدجاج”. الوزير البارح بغا يبان يمكن واعر، ونشر تويت في صفحتو الرسمية على تويتر قال فيه أن العدالة هي العاطفة لي كتكون تحت سيطرة العقل، وأن الأمر هو العكس تماما بالنسبة لوسائل الاعلام. واحد من المتتبعين معطلوش وجاوبو “في المغرب معندنا لا هادا لا هاديك.. كين غير وزراء كيبارطاجيو كلام بلاما يقولو المصدر ديالو”. الوزير مدار حتى رد فعل، وبقا كيبوسطي عادي بحالا مواقع والو. وواخا هاكاك التفاعل مع منشوراتو كيبقى قليل مقارنة مع وزراء اخرين لي نشيطين في تويتر.
|
لي خشا راسو فالنخالة كينقبو الدجاح.. وزير العدل بغا يبان واعر فتويتر صدق حاصل – تغريدة
|
شحال هادي العيالات فالجواج كانو فحالا كايلعبو البوكير غا زهر و صافي ! تقدري تكوني جالسة فالدار كاطرزي شي سروال قندريسي و لا كاتنجي شي زربية واوزگيتية ( هادشي لاما كنتيش مازالة كاتلعبي حابة فالزنقة و لا كاتمشطي لمونيكة )حتى يگولوليك نوضي راه باك عطاك لفلان الفلاني و يجوجوك و يسيفطوك عند راجل يمكن ماعمرك ماشفتيه ! و ديك الساعة كادخلي على الراجل فحالا غاتحلي شي ميستيري بوكس ! شوفي شنو غاتلقاي ! تقدري تلقايه موسخ ! ماقاريش! مزلوط ! خيبوع ! معفون ! زوين ! لاباس عليه ! ولد الناس ! ولد القحبة ! عندو شي ببوشة لا ترى بالعين المجردة! كايعاني من القذف السريع، سخي، بخيل… نتي و زهرك ! اما لاكنتي ذكر ماتخاف مادهش، باش تجوج كانت القضية ساهلة بزاف ! يكفي انه تكون “باغي تجوج” باش يقضي الله امرا كان مفعولا ! و طبعا كانت الثقافة الشعبية و المجتمع و الدين و مك كلشي معاك كايقولوليك نجيبوليك لالة العيالات! و گاع الرجال كانو عندهم حظوظ فالزواج و الانجاب ! فقير، غني، زوين، الخايب ، المتوسط ، المتوازن نفسيا، الحمق ، المريض ، الشارف ، العزري …. دابا الوقت تبدلات ! و دخول المرأة لسوق الشغل و الاستقلالية المادية ديالها خلاتها هي تتحكم اكثر فقراراتها و وفلمن غاتعطي طبونها و شكون يستاهل يكون بات ولادها !هادشي طبعا غاينقص من حظوظ دوك الرويجلات لي كانو شحال هادي ضاربين يديهم فزمن الغفلة ! دابا فالغالب بنات العائلات كايتخيرو ولاد العائلات ! و القاريات كاياخدو القاريين ! و الزوينات كايديو لي لاباس عليهم ! و لي لاباس عليهم كايديو تاهوما لي لاباس عليهم ! و لا بغيتي النگعة ديال العيالات غالبا خاصك تكون تانتا من النكعة ديال الرجال ماديا و معنويا و استيتيقيا و نيكيا …( كايبقاو بعض الاتسثناءات و لكن كيما كايقولو الشاذ لا يقاس عليه و النادر لا حكم له) ! وشكون كايضيع فهاد البيعة و شريا ؟! كايضيعو باردين الكتاف ! دوك الرويجلات لي ماعندهم القدرة لاثارة انتباه الانثى ! كايبقاو فالتوش و لا كايديو شي مريوة كاتشبه ليهم! هاد السيطرة لي ولات عند المرا و هاد القدرة على الاختيار راه هي لي غاتسطي الشيخصار واشباه الشيخصار ! كايقولو مع راسهم ” وايلي ! كيفاش غي هادي واحد العشرين ، ثلاتين عام كنت نقدر نقمر بمستقبل شي وحدة و ندخل نساهم فمؤسسة الزواج غي بزبي ” و دابا ولا مطلوب مني ندير مجهود كبير و نضرب تامارا و نوفر الفلوس و الدار و الطوموبيل و القراية و الزين باش تشوف فيا شي وحدة ! كيفاش شحال هادي كنت نقدر ننكح شي انسانة غي “ببضع آيات ” و دابا خاصني نخلص النگافة رمسيس و نجيب ليها جواد قنانة يماكيي ليها ؟! كايدور عينيه كايبانو ليه شي ساطات الله مصلي عليك آ رسول الله ! التبوگيصة و الفورمة و الاناقة فاش كاتحل فمها كايلقاها كاتهضر بلونگلي و لا بالفرونسي فحالا كابرة لهيه ! كاتقلب على دري نقي ! كاتمشي معاه بعيد فلونتروتيان كاتسولو على شنو كايسمع فالموسيقى، شنو كايقرا ، شنو كايبغي يدير ؟ واش كايسافر ؟ كاتشوف المستوى المادي ديالو ! عاد كاتقرر واش تزوج بيه و لا لا ؟ وواش يستاهل يكون بات ولادها ولا لا ! ايوا راه هاد القدرة ديالك انك تختاري شريك حياتك و القدرة ديالك انك تنفاصلي عليه نهار تبغي، هي لي غاتسطي الشيخصار و اصحابه لي طبعا باش يبردو على راسهم كايجبدو ديك الخنشة ديال الافكار الجاهزة فحال ” تقراي تاتعياي و تاخدي بناي” ” دابا تندمي فاش ديري ربعين عام ” ” وا بقاي تشرطي دابا تولي باغا غي بناي و ماتلقايهش ” … كايبغيو يخلعوك زعما باش ماتفكريش بزاف نهار يجيك شي واحد فيهم باغي يتجوج بيك ! ماتعكسيش معاه و ماتحكريش عليه حيت هوا كايحس براسو فقد السيطرة لي كانت عندو عليك ! وولا خاصو يجري الالف و خمسميات متر حواجز باش يلحق عليك و ديك الهضرة ديال “المرأة العاملة لا تصلح للزواج” غير كايستعملوها كذريعة للخوف ديالهم من الاستقلالية المادية د المرا ! هوما مابيهمش الولاد و الاسرة و ديك الهضرة هوما المشكل الاساسي ديالهم هوا اللجام لي كانو دايرين للمرا تقطعو و ضرب فيهم و تزيد … الشيخصار و لي فحالو كايبقاو فيا شي مرات حيت كانفهم داك الاحساس ديال شي واحد كان عندو واحد البريفيليج و تحيد ليه ! و لكن للاسف غير خاف على راسك آ وليدي و زيد فالخوف ! حيت البلاد لي فيها امثال القايدة حورية و الوالي مريم العدوي و الباطرونة مريم بنصالح و خاليدة عزبان و شوميشة و بزاف د العيالات القادات مازال نشاعالله غايقراو فيها البنات و غايخدمو و غايشدو البوسطات صحاح و غايكونو ربما باطرونات عليك و طبيبات و محاميات و قاضيات ! و فاش غايبغيو يتزوجو غايختارو الشريك المناسب حسب داكشي لي بغاو هوما و ماشي لي بغيتي نتا تفرضو عليهم حسب داك الفهم البدائي ديالك للحياة! غير وجد راسك و تصنط للدقة….
|
شفتي آ الشيخصار ! انا مثلا و بدون تواضع من هادوك لي فاتو ثلاتين عام و عندهم ديبلوم دراسات عليا و هاكاك مستحيل نديها فيك نتا! ماكاتبانش ليا صالح لا للزواج لا للزهو كانشوف فيك غي القهرة ! و حتى نهار ندير ربعين عام و لا خمسين و لا سبعين و نكبر و يساليو ليا البويضات! غادي نفضل نربي مش و نسميه “الرياحي” و نعيط ليه ” حيحي ” و مانخصبش البويضة معاك !
|
كاين الحب اللي كيقتل وكاين الحب اللي كيخلي كيصطي. هادا ميريكاني عندو 47 عام طيار سبق ليه تابع بتهمة العنف الزوجي٬ قرر ينتاقم من مراتو بعملية غير مسبوقة. شفر طيارة عندها محرك خفيف من الخدمة ديالو وبغى يفجر الدار اللي عايشة فيه مراتو وولادو. وقع هاد الشي فبايسون بولاية يوتا الامريكية. العملية فشلات حقاش لمرا وولادها هربو وهو مات باش تحرقات الطيارة والدار
|
عملية انتحارية من مراتو بطيارة. ميريكاني شفر طيارة باش يفجر دار مراتو=فيديو
|
الممثلة المصرية رانيا يوسف ديما عليها الإقبال، وفالويكاند واحد من المعجبين ديالها طلب منها الزواج في توتير وكتب ليها “إلا بغيت نتزوج بيك واش توافقي ولا ترفضي”، وجاوباتو دغيا “لا منتزوج لأنني مكنفكرش في الموضوع حاليا”. من بعد جواب المعجب قالت في تغريدة ثانية أن “الرجال كاملين مصطفى أبو تورتة”، لي هو راجل كان دار الجدل في مصر بعدما تخاصم مع خطيبتو نهار الخطبة على ود الحلوة “تورتة” وزاد خلفة مع الطريق وخلا خطيبتو مصدومة. وفي نفس التغريدة كشفات رانيا لي ديما تابعها صداع بسبب لباسها لي كيشوفوه دواعش مصر عريان وعيب، أن عمرها 46 ساعة.
|
مُعجب طلب من رانيا يوسف تزوج بيه وهي صدماتو: كاع الرجال مصطفى أبو تورتة
|
اليوم 11 واحد مات فظرف 24 ساعة فكازا سطات بفيروس كورونا المستجد. وتقاسو اليوم فكازا سطات 1314 واحد، منهم 1022 فالعاصة الاقتصادية وحدها. أما أعلى نسبة ديال حالات الشفاء المعلن عنها فكانت فجهة الشمال اللي براو فيها 376 واحد غير اليوم. وثلاثة دالجهات لحد الآن اللي عندها أقل عدد ديال الحالات النشيطة، حسب آخر معطيات علنات عليها اليوم، وهي فاس مكناس اللي كيتعالجو فيها 636، ودرعة تافيلالت كيتعالجو فيها 556، والداخلة واد الذهب فقط 296. وهذو باقي المعطيات المتوفرة حول الوضعية الوبائية: وطنيا: الإصابات 364190 (4346+) – الوفيات 5985 (70+) – الشفاء 314237 (4044+) – الحالات النشيطة 43968. جهويا: كازا سطات: الإصابات 148047 (1314+) – الوفيات (11+). توزيع الإصابات: كازا (1022+) – الجديدة (49+) – المحمدية (52+) – سطات (39+) – النواصر (58+) – برشيد (55+) – مديونة (20+) – بنسليمان (2+) – سيدي بنور (10+) – بنسليمان (9+). الرباط سلا القنيطرة: الإصابات 52395 (942+) – الوفيات (10+). توزيع الإصابات: القنيطرة (255+) – سلا (286+) – الرباط (85+) – الخميسات (17+) – الصخيرات تمارة (159+) – سيدي سليمان (56+) – سيدي قاسم (84+). طنجة تطوان الحسيمة: الإصابات 29809 (401+) – الوفيات 637 (8+) – الشفاء 27034 (376+) – الحالات النشطة 2138. توزيع الإصابات: طنجة (170+) – العرايش (55+) – المضيق الفنيدق (23+) – وازان (14+) – شفشاون (13+) – الحسيمة (32+) – تطوان (91+) – الفحص الأجرة (3+). مراكش آسفي: الإصابات 29235 (420+) – الوفيات (5+). توزيع الإصابات: مراكش (229+) – الصويرة (49+) – اليوسفية (8+) – آسفي (61+) – شيشاوة (30+) – الرحامنة (2+) – قلعة السراغنة (32+) – الحوز (9+). الجهة الشرقية: الإصابات 24698 (124+) – الوفيات 557 (7+) – الشفاء 19549 (223+) – الحالات النشطة 4592. توزيع الإصابات: وجدة 11640 (60+) – بركان 3058 (19+) – الناظور 3519 (6+) – الدريوش 686 (5+) – كَرسيف 1501 – تاوريرت 1812 (24+) – جرادة 1745 (4+) – فيكيك 737 (5+). سوس ماسة: الإصابات 25035 (583+) -الوفيات 384 (11+) – الشفاء 17259 (100+) – الحالات النشطة 7392. توزيع الإصابات: أكَادير إداوتانان 13076 (289+) – إنزكَان آيت ملول 6153 (99+) – تارودانت 2680 (118+) – اشتوكة آيت باها 1241 (45+) – طاطا 675 – تيزنيت 1210 (32+). فاس مكناس: الإصابات 16896 (84+) – الوفيات 576 (9+) – الشفاء 15684 (71+) – الحالات النشطة 636. توزيع الإصابات: فاس 7879 (33+) – مكناس 2502 (15+) – تازة 2251 (14+) – صفرو 1433 (9+) – إفران 584 – بولمان 733 – تاونات 726 (1+) – مولاي عقوب 224 (8+) – الحاجب 564 (4+). بني ملال خنيفرة: الإصابات 14157 (76+) – الوفيات (4+). توزيع الإصابات: الفقيه بن صالح (17+) – خريبكَة (32+) – أويلال (16+) – خنيفرة (11+). درعة تافيلالت: الإصابات 13118 (73+) – الوفيات 274 (2+) – الشفاء 12286 (72+) – الحالات النشطة 556. توزيع الإصابات: ورزازات 2490 (13+) – تنغير 1770 (3+) – ميدلت 2735 (11+) – الرشيدية 4931 (45+) – زاكورة 1192 (1+). العيون الساقية الحمرا: الإصابات 5137 (178+) – الوفيات (1+). توزيع الإصابات: العيون (169+) – السمارة (7+) – بوجدور (2+) – طرفاية (1+). كَلميم واد نون: الإصابات 4647 (116+) – الوفيات (1+). توزيع الإصابات: كلميم (84+) – سيدي إفني (20+) – طانطان (10+) – آسا الزاك (2+). الداخلة واد الذهب: الإصابات 3724 (35+) – الوفيات 11 (1+) – الشفاء 3417 (71+) – الحالات النشطة 296. توزيع الإصابات: واد الذهب 3705 (35+) – آوسرد 19. وهذي إرشادات لتيسير قراءة المعطيات المتوفرة: * الرقم داخل الأقواس كيعني الحالات الجديدة اللي تسجلات فهذ 24 ساعة. * مجموعة من الجهات المعطيات ديالها ناقصة حيت ماعطاتش معلومات جديدة، والأقاليم اللي ماذكرناهمش فهذ الحصيلة ماسجلوش إصابات جديدة ومامعروفش شحال وصلو فالمجموع دالإصابات. * هذ الحصيلة كتتعلق بالأرقام النهائية اللي تم الإعلان عليها اليوم مع 6 دالعشية، وجميع المعطيات القديمة اللي ماتحيناتش تم الاستغناء عليها
|
حصيلة كورونا فالجهات.. 11 ماتو فكازا و376 براو فالشمال.. وها الجهات اللي فيها اقل عدد دالحالات النشطة
|
هاد السيمانة في جامعة محمد الخامس كانو دايرين حفل تكريم للأستاذ عبد الله العروي, المفكر والمؤرخ المغربي, و خلال هاد الحفل قال أن القضية ديال الإرث ماشي فقط قضية مساواة بين الراجل والمرأة, وإنما هي قضية اجتماعية واقتصادية وخاصنا نحللوها من منظور المصلحة والمنفعة وماشي من منظار العقيدة التي “لا يمكن أن تمس”. ولذلك بالنسبة ليه أفضل حل هو الوصية الإجبارية في الإرث, أي أن الدولة خاصها توضع نص قانوني يفرض على المواطنين الالتزام بالوصية كوسيلة لتوزيع الإرث, و فهاد الحالة المسئلة مغاديش تبقا مرتابطة بالدولة و مغاديش يتطلب منها تغيير القانون الديني, بل غادي يولي الأمر كيعود للفرد وشنو باغي يدير بفلوسو. مع كل الاحترام والتوقير للمفكر والأديب البارز, هاد الشبه-تحايل على سيدي ربي و هاد التقوليبة الشبه-حداتية ديالو كتسميها جداتي الله يرحمها ” العكار فوق الخنونة” أي مكنصلحو والو, غي كنرقعو. والمغاربة مجهدين فالترقاع, و مخدمينهم القوالب من الزمان مع الله سبحانه و تعالى و ماشي غي فالورث, فشلا حاجات! مثلا, البنات باش يبقاو فييغج حتى لليلت الدخلة كيخدمو الباب الخلفي, المنشطات الاجتماعيات فاش كيشدو التقاعد كيمشيو للعمرة ولا للحج, الناس باش يدوز ليهم رمضان كيقطعو الشراب ربعين يوم قبل, البزناسة و الشفارة و السياسيين كيزكيو من فلوسهم باش يحللوهم, وزيد و زيد من الأمثلة لي كتبين على أن المغاربة أكثر شعب إمانا بالله و أكترهم تشبتا بدينهم. الحل الحقيقي الوحيد فالقضية ديال المساوات في الإرث, هو محاربة هاد الشرائع لي كتهين الإنسانية و كتميز بين الناس على حساب الجندر ديالهم و تغيير هاد القانون المتخلف لي كيحسب المرأة نص بنادم, و لي واقيلة كان صالح شحال هادي ولكن فهاد الوقت مابقاش صالح. و داك الهدرة ديال : هادشي مذكور فالقرآن, و واش حنا غادي نعرفو حسن من سيدي ربي؟ و الحكمة من هادشي عارفها غير الله سبحانه وتعالى… حتى هي مبقاتش واكلة! الوقت تبدلات و اليوم المرأة و الراجل ولاو عندهم نفس الالتزامات فالحياة و نفس الواجبات. إذا شنو هي هاد الحجة لي باقاية باش نمنطقو هاد الحكرة و هاد الظلم؟ الحجة الوحيدة لي كتبانلي انا, هي أننا عايشين فمجتمع انتهازي مستافد فيه الراجل من وضع احتقاري لمو وختو ومرتو وبنتو ولنصف المجتمع.
|
الحل الحقيقي الوحيد فالقضية ديال الإرث هو تغيير هاد القانون المتخلف لي كيحسب المرأة نص بنادم
|
القرار ديال الإبقاء على الساعة الصيفية طيلة السنة قربلات الجلسة ديال البرلمان التي كانت مخصصة عصر اليوم الإثنين للأسئلة الشفهية برئاسة الحركي محمد أوزين اللي تدخل فأكثر من لحظة وكيطالب الهدوء والسكينة واحترام القانون الداخلي. وكما تابعت “كود”، فإن البرلماني البامي المثير للجدل، عبد اللطيف وهبي، دخل طول وعرض فمحمد بنعبد القادر الوزير المنتدب لدى رئيس الحكومة المكلف بإصلاح الادارة والوظيفة العمومية، بسبب داك القرار الحكومي المفاجئ، واسغرب على التعجيل ديالو بداك الطريقة وفي يوم السبت. البرلماني عمر بلافريج ديال فدرالية اليسار خاطب الوزير بنعبد القادر بالقول: “كيبان بان الحكومة خطأت وممكن تصصح الخطا وصافي”، قبل أن يرد الوزير على وهبي خصوصا بالقول: “كتديرو أحكام قاسية وهادي انطلاقة سيئة للنقاش وألتمس منكم اتخاذ اي اجراء بالدراسة او المرسوم الملكي لكن فواحد الجو ديال الهدوء”.
|
وهبي دخل طول وعرض فالوزير بنعبد القادر والأخير: كتديرو أحكام قاسية وهادي انطلاقة سيئة للنقاش
|
يواصل الضابط المتقاعد عبد القادر الخراز التسلل إلى القلوب المزيد من المعجبين بالمحتوى الذي يقدمه على «الحدث 24»، وهو ما يعكسه حجم التفاعل مع منتوجه ببلوغ عدد المشتركين في النافذة التي يطل من خلالها على متتبعيه في (يوتيوب)، أمس الأربعاء، عتبة المليون. وعلى ما يبدو، فإن السر في هذا النجاح وتحقق هذا الحجم الواسع من الشهرة، التي جعلته يتربع على عرش (الطوندونس) المغربي، لا يقتصر على نوعية الجرائم التي يسردها، بل عفويته في الحديث وبساطته التي لا تغيب عنه حتى وإن لم توجد كاميرات التصوير، كما كان عليه الشأن في الحوار الذي أجرته معه «كود» عبر الهاتف. حيث طغت هذه الملكة على حكيه، بأسلوب لم يخلو من قفشات، على حياتو وكيفاش بدا هاد التجربة؟.. وشناهو لي ضرو فيها؟.. وآش ربح وخسر منها؟.. وكيفاش صطى الدواعش لي دخل فيهم مزيان.. وأشياء أخرى مشوقة فمساروا، والتي يكتشفها لأول جمهوره من خلال هذا الحوار مع «كونان المغرب»، كما يحلوا للبعض أن يلقبوه. 1) أولا نبداو بتعريف القراء أكثر بعبد القادر الخراز.. شكون هو.. كيفاش قضى مسارو المهني وشناهي أبرز المحطات فيه.. وكيفاش تحول من العمل الميداني لمجال التحليل الأمني.. وكيف تحصل على أدوات ذلك؟ الخراز عبد القادر كان شرطي وخدم في صفوف الأمن 40 سنة. خرج برتبة ضابط ممتاز وخدم في جميع الشعب الأمنية، بما في ذلك الشرطة القضائية والهيئة الحضرية، والأمن العمومي، والاستعلامات العامة. في أيامي الأخيرة قبل التقاعد، كانت مناسبة جات فيها (ميدي 1 تي في) و(دوزيم). وتم خلالها تسجيل حلقات حول جرائم ولي تعرضات في برنامج «أخطر المجرمين» على القناة الثانية، و«مسرح الجريمة» على «ميدي 1»، وشاركت في البرنامجين كمحلل أمني. وفي المناسبتين ظهرت كعنصر عندو شوية سرد جميل ديال وقائع الجريمة. لأستمر معهما في العمل بموجب عقد، قبل ما يجري تكليفي بتقديم برنامج «مسرح الجريمة» ولي حقق نجاح كبير، إذ سجل نسب مشاهدة عالية وفق الأرقام لي كانت كتكشف عليها آنذاك (ماروك ميتري). من بعد هاد التجربة، وملي خرجت تقاعد، وهي فترة ما فاتشش 3 أشهر، تبليت بهادشي. بحال شي واحد عطاك شي كارو ذوقوا وتبليت من بعد وبقيتي كنكمي ديما. ومن وراها ربطات بي الاتصال قناة في (الواجهة) ودرت معاها بعض الجرائم وكان داكشي مزيان، ولكن مقدرتش نكمل معاها لأنه ما بين الدار البيضاء وقنيطرة كاين مسافة.. وهادشي كان كيتطلب مسائل مادية ومعنوية مقدرتش نتحلمها. من بعدها جا عندي مدير «الحدث 24» وعرض عليا باش نقدم شي برنامج عندو. داكشي لي كان. بديت كندير حلقات علي المشاكل الاجتماعية لي كيعيشوها لمغاربة.. حتى لواحد النهار هضرت علي جريمة بالتفصيل والناس تجاوبو معايا وبان بأنهم بغاو نهضر على الجرائم ونعاود عليها.. ومشيت فهاد الاتجاه.. وكيفما كتشفو نجحات هاد العملية وبدا البرنامج كيحقق شهرة.. وهادشي كتبينو الأرقام.. إذ أننا لبارح وصلنا لمليون مشترك في القناة. وبالمناسبة، وهادي أول مرة كنكشف على هاد المسألة، غادي نعلن على واحد التغيير،. فكيفما كيعرف الجميع أنني عندي عقد مع الجمهور ديالي أنني غادي ندير حلقة فالنهار.. وهاد الريتم قوي عليا بزاف. لأن الحلقة خاصك تبداها مع الزوج النهار وتبقى خدام متساليها في التسجيل والتوضيب وغيرها من المراحل قبل تقديمها للمشاهد حتى السبعة د الليل. وأنا من الناحية الصحية مبقيتش قادر نتحمل.. وهادشي لاحظوه حتى المتتبعين لي كانصارحهم بحالي جالسين معايا فدار وكنكول ليهم كلشي بخصوص الحالة لي كنكون فيها بعض المرات، خصوصا أنني متقدم شوية فالسن وأعاني من مرض السكري. وكنت كنكول ليهم بأنني ضحيت فهاد (كوفيد ـ19) وكنت مونسكم في فترة «الحجر الصحي»، وهوما حالة التعب لاحظوها عليا وشحال من مرة نبهوني بأنني كتبان عليا أنني عيان ومريض. لذا فكرنا، بعدما وليت كنحس بأن حلقة فالنهار كثيرة عليا، أننا غادي نضطروا، ابتداء من الأسبوع الجاي، غادي نبداو نديرو 3 الحلقات فالأسبوع.. وراها كافية. وحدة غادي تكون الاثنين والأخرى الخميس والثالثة السبت أو الأحد. حنا ماعندناش وقت مضبوط ديال مدة كل حلقة. كاين لي كتكون فيها 30 دقيقة كاين لي 40 دقيقة. لأنني أنا ماشي صحافي حريفي نعرف نضبط ونكاد. أنا خدام بالعفوي سواء فكلامي أو طريقة اشتغال أو حتى في تعاملي مع الناس. 2) كيفاش كتشوفو هاد التفاعل مع الحلقات التي تقدمونها؟ كاين تفاعل كبير. فالأيام الأولى كنت كنشوف بعض الانتقادات من هنا ومن هنا. وأنا كنعرف شكون ماليهم. منهم شي وحدين كانوا خدامين معايا وخرجوا تقاعد مدارو والو وجالسين غير فالقهاوي.. وشي ناس آخرين من هنا ومن بلايص أخرى. كنت كنقرا هادشي، وأنا عندي نفس حارة، كان كيبقى فيا الحال وكنتعصب. وكيفما هو معروف أن الإنسان لي كيتعصب كيكون صريح. والإخوان لي معايا من بعد ما لاحظو تأثير هاد الانتقادات عليا. حبسو هاد التعليقات وخلاو غير لي مزيانين لي كيدوزو وبقات المدام عندي هي لي كتقراهم.. وإلى قرات شي حاجة خايبة كتكولها ليا بالطريقة ديالها لأنها عارفة الأفكار ديالي وشناهو لي كنقدر نتحملو وشناهي الحوايج لي مكنقدرش نتحاملها. والحمد لله لقيت تجاوب. وإلى كانوا 4 آلاف كيكولو مزيان و200 كيكولو خايب ما كيهمونيش. حسبتهم حتى هوما من الجمهور ديالي. 3) كيفاش كتعامل حاليا مع تحولك لنجم للقصص البوليسية؟ وشناهو السر فهاد النجاح؟ أولا وقع واحد الضغط عليا وهادشي كتعرفوه انتوما الصحافيين. وقع ضغط ديال التصوير.. نوجد وعاد خاصك دير الناس خاطرهم وتجاوب عليهم، خصوصا لي عندهم مشاكل. فالليل كيتاصلوا بيا ناس عندهم مشاكل كنعطيهم داكشي لي كنعرف أنا ومكنبخلش عليهم. مثلا كندخل للدار مع الثامنة ليلا كنبقى حتى العشرة ولا الحداش ديال الليل وأنا كنجاوب. وكيفما كيكولوا الناس «درتي خيرك كملوا». وهادي هي القاعدة لي غادي بيها دبا. وهادشي بدل ليا حياتي ومبقاش عندي وقت كيف قبل. كنت مطلوق الرياضة ونجلس مع صحابي في القهوة.. ولي دابا ولاو مقلقين عليا وكيكلو ليا بعد من هادشي وأجي غير ريح معانا كيفما كنت. 4) فاش كتعتمد على صناعة هذا النوع من المحتوى ولي جذب فئة كبيرة لمتابعتو؟ كاين ضغط، ولكن هادشي مغيرش حياتي وطريقتي في التعامل مع صحابي وجيراني وعائلتي. أنا ما زال كيما كنت. والجوهر هو التواضع.. لأنني كنعرف أنه كاين فنانة وصحفيين لي كثر مني واحد النهار بانو وواحد شوية بداو كيهزو ريوسهم. والمغاربة ما كيبغيوش هادشي. المغاربة عدوهم شي واحد يبان عليهم ولا يعيق عليهم. كيفما كنكولو. وأنا مبدلتش حياتي. وهاد الشهرة مغيرات فيها والو.. وحتى إلى فاتت الصعيد الوطني مغاديش نتحرك.. حبوك الناس حبك الله. وإلى حبك الله يعني شي حاجة فيك لداخل مزيانة مصداقا لقوله تعالى «إنْ يعلم اللّٰه في قلوبِكم خيرًا يؤتِكم خيرا». الواحد يبقى هابط لأن عدو الله هو لي يبقى يهز نيفو ويكول أنا وليت شي حاجة.. وأنا ما واليت حتى شي حاجة. لي كيولي كيولي ماديا ومعنويا.. أنا وليت معنويا طلعت ليا القيمة شوية ولكن ماديا باقة الأمور كما هي وماشي هادشي لي كنقلب عليه. كنقلب على واحد الشهرة لي يكولوا عليك فيها الناس كلمة زوينة والله يعاونك والله يزيدك، وفدتينيا وعطيتينا هادشي لي كنقلبو عليه. لكلام لي كنخرج كنعتبروا صدقة مع الله.. لأنني في الحلقات ديالي كندير دائما استنتاج في الأخير، وهو نوصي ونبه ونكول للناس عيقو وماتبقاوش غافلين. وهاديك هي الزوينة في الحلقة ديالي.. ماشي غير عرض جريمة من أجل الفرجة ولكن من أجل الاستفادة لأن الشعار ديالي في هذا المجال هو أن الجريمة لا تفيد. 5) علاش اختاريتي هاد النافذة في العودة للقاء عشاق هاد النوع من القصص؟ ملي خرجت تقاعد. مشيت لعند (ميدي 1 تيفي) وديت معايا مجموعة ديال الحلقات من بعد ما صاوبتهم وقاديتهم. وكلت ليهم نقد نكمل «مسرح الجريمة» لي وقفات.. ونقد ندير برنامج آخور لي فيه استفادة، كما هو عليه الحال فالعالم كامل لي كيتهضر فيه على الجريمة. ولكن واحد السيد كاليا وخا مرحبا، ولكن حتى يدوز (الحجر الصحي). هاد الكونفينمون لي ما دازتشاي ومبغاتش دوز مغاديش نبقى نتساين فيها. لذا، قررت ندوز لخوض هاد التجربة وجاب الله تيسير. وعيطو ليا هوما دابا. وغدا عندي لقاء مع (دوزيم).. كالوا جي ونهضرو غادي نمشي عندهم ونشوف آش بغاو. ولكن ماشي غير غادي نمشي ونكول ليهم أنا موجود لأني لدي عقد مع «الحدث 24»، وعندي مسؤولية ديال الإخوان لي خدامين فيها. لأنهم ناس بساط وولاو بحالي من عائلتي. وعارف راسي إلى مشيت حتى خويت عليهم فهاد الوقت ماشي رجولة. حتى هوما ساهمو بالعمل ديالهم فهاد الشهرة من ناحية التوضيب والتصوير. لهذا مايمكنش نخوي عليهم باش ما كان، إلا إلى جا شي واحد آخور وعطا احسن مني. نقد نخلي ليه لبلاصة ونطلب الله يتشهر ويزيد القدام. أما دبا ما يمكنش نبدل. نقدر ندير شي برامج فشي قناة وطنية ولكن منقدرش نخلي الجمهور ديالي ونكول ليه أنا مشيت لهاد الجهة لي بغاني يتبعني. هادشي مكاينش. 6) بعض الحلقات ثارت جدل وكانت موضوع ردود فعل خاصة من طرف من يتبنون الفكر الداعشي، ما تعقيبك على هاد الخرجات؟ حنا باقين في حرب. العالم كلو باقي فحرب مع الإرهاب. لي كيستترزقو من الدين باقين أغوغو وموجودين. وباقين مع الناس لي كيدفعوا للإرهاب والتكفير والدماء. باقين ومشتين ماشي غير فالمغرب فالعالم كامل. والمغرب اليوم عندو حرب ضد الإرهاب. وراه كنشوفو هاد الانتصارات المتوالية للأجهزة الأمنية في هذه الحرب. هاد الناس حتى هوما كيروسنا كيتصنتو ليا وكيشوفوني. هوما كيتمسو فرزقهم لأنهم كيسترزقو من الدين.. كاين الناس لي هوما متدينين ولكن ماكيسترزقوش.. أساتذة جامعيين وأساتذة علوم إنسانية. كيهضروا معايا بالمنطق وبالمعقول. وكاين لاخرين لي كيجعروا ملي كيتمسوا فاللعب لي كيلعبو. وعندهم نية خايبة وكيدرو من الدين سلاح. وكياهجموا بشي كلام من قبيل «بعد من الدين خليه لأصحاب الدين ».. «لا تتكلم عن كذا». وناض واحد كيهرض، بلا ما نكول سميتو إمام راه معروف هنا، «انت راك معارفش قضية دوك زوج بنات بالضبط.. معارفهاش وما متبثهاش وخاصك تبثها.. كيدافع على داك الإرهابي بطريقة ما.. بحالي بغا يكول هادوك البنات راه هوما مشاو بوحدهم دارو القنبول تما.. ولا ما عرفتش آش باغي يدير. أنا كنت كنعاود هادك الحلقة ديال البنات كيفما هوما كيهضروا.. «الله سبحانه وتعالي وانت يا بنيتي من المتبرجات..».. ضربتهم بسلاحهم بهضرتهم لي كيضهروا بيها. أنا ما يمكنش ليا نقدم جريمة بلا ما تكون فيها الحقيقة على أتمها.. أنا كيفما كنكول «راه لي بغا يكول ليك دينك راه كيهينك». انت كتصلي الصلوات الخمس ديالك وكتعبد الله ومسلم ومشيت للحج.. وكيجي واحد يبدا يعاود ليا هاديك الخطابات والتخربيقات.. هضر ليا فشي حاجة اجتماعية لي كتفيد الشباب والمرأة… تبدا تعاود ليا فداكشي. هادشي كنكرهوا.. وهاد الهضرة كتمس بيهم لأنها كتمس طرف الخبز ديالهم. أنا لي كنخاف منو هو شي واحد لي عندو مهنة شريفة كتعطي للبلاد.. طبيب أو أستاذ جامعي، أما هادوك النهار كامل كيهضروا وهضرتهم معندها باش فايدة. 7) ما كتفكرش في تطوير المحتوى لي كتقدمو.. وواش عندكم شي مشاريع مستقبلية في هذا الإطار؟ بعض الناس كيكولوا واش عندنا في المغرب هاد الجرائم. أنا ديما كنهضر على الجرائم لي عالجناها حنا.. ونقد نهضر على جرائم على الصعيد الوطني أو عالمي ملي كتوقع لمغاربة أو عرب. وهادشي كان دارو بيير برنار لي بدا كيهضر على الجرائم ديال فرنسا شوية انتقل لروسيا وأمريكا بديك الطريقة ديالو الزوينة.. وأنا عجبني أنا الرئيس الفرنسي علق ليه وسام. وهذا كيبين أن هادشي نافع. واليوم الحمد لله السلطات الأمنية فالمغرب ملي درت هاد الحلقات كون كانت شي حاجة كتمس ولا كتقيس فالسر المهني ولا شي حد.. كونا راه يكولوا ليا حبس وما يخليونيش هاد الوقت كامل. لأنه عرفوا بـأنه فيه مصلحة وساهمت فعمل كبير.. باش تحيد واحد الخلاف بين المواطن والبوليس..وملي دابا ولا الناس كيكولوا للبوليس الله يسمح لينا منكم هذا كيبين تقديرهم للتضحيات لي كدار. وهذا يشرفي ويشرفني كثيرا. 8) آش ممكن تكول لينا عن الجريمة بين الأمس واليوم، وكيف ترى التحول الذي طرأ على الاستراتيجية الأمنية المتبعة في مكافحتها؟ محاربة الجريمة اليوم دخلات عليها تقنيات عالية، سواء من حيث الاتصال أو تتبع وإلى ما غير ذلك. ثانيا، الجريمة راه نقصات شوية.. وهادشي نعكس على الاقتصاد لي طلع شوية. هانتا دابا كتشوف لي كانوا مجرمين دابا ولاو خدامين على راسهم. دايرين (تريبورتورات) كيتحركو بيهم. ماشي كلهم ولكن الأغلبية. ولاو خضارة وكيخدمو فحرف أخرى. الجريمة قلات، باستثناء شي براهش لي كيديرو بعض الجرائم المتفرقة ولي للأسف بعض القنوات الإعلامية كتكبرها وكتعطيه واحد الهالة معدنها علاقة بالواقع. والحقيقة أن المغرب ولا أكثر أمنا وأمانا، خاصة في ظل المنهجية الجديدة للملك فيما يخص هذا الجانب، والثقة التي وضعت في المدير العام للأمن الوطني عبد اللطيف حموشي. كل ما يتعلق باللوجيستيك متوفر من سيارات غيرها وتعزيز البنية التحتية متواصل ومقرات البوليس دابا مفتوحة فوجه المواطنين، إلى جانب التشبب داخل المؤسسة… ولاو شباب نقيين زوينين. كما أن معدلات أعمار لي كيحترفوا الإجرام هبطات دابا من 40 إلى ما بين 16 و20 سنة. لي باقي خاص هو أن الحفاظ على نعمة الأمن خاص يدخل فيه دابا المجتمع ككل من أسر والمدرسة.. خاص التربية لي هي ما زال ناقص الخدمة عليها باش يتعاون الأمن. والجمعيات خاصهم حتى هوما يدخلوا فهاد النطاق ويساعدوا باش نزيدوا نحاربوا الجريمة أكثر. اليوم حنا ولينا نصدروا الأمن بعدما كنا كنستوردوه. وكنشوفوا حاليا دبا كيفاش أوروبا وإفريقيا ولاو محتاجين لينا دابا، خاصة في مجال محاربة الإرهاب.
|
الضابط المتقاعد الخراز فحوار مثير مع “كود”: الشهرة مابدلاتنيش و”الدواعش” ضريتهم حيت قست ليهم فطرف الخبز ديالهم وها شكون لي كنخاف منهم والبوليس فعهد حموشي ولى كيصدر الأمن
|
الممثلة لبنى أبيضار عطات رأيها في قضية حمزة مون بيبي وقالت أن دنيا باطمة لي متورطة مع أفراد العصابة خاصها متابعة نفسية. وأكدات بطلة فيلم “الزين لي فيك” الممنوع من العرض في المغرب، في حوار مع موقع اعلامي، أن دنيا باطمة عندها مرض النرجسية، وهادشي كيبان من كلامها وتصرفاتها فالفيديوهات مع الصحافة وحتى فاللايفات ديالها في انستكَرام. وقررات المحكمة الجنحية فمراكش رفع كفالة باطمة وختها لثمانين مليون واغلاق الحدود في وجههم وحيدو ليهم الباسبورات. وتتابع دنيا وابتسام باطمة بتهمتي “المشاركة في الولوج إلى المعالجة الآلية للمعطيات عن طريق الاحتيال، وبث أقوال وصور تمس بسمعة الغير دون الموافقة المبدئية للمعنيين بالأمر”.
|
قضية حمزة مون بيبي.. لبنى أبيضار: دنيا باطمة مريضة بالنرجسية وخاصها متابعة نفسية
|
قطر رئيس الحكومة، سعد الدين العثماني، الشمع على حليفه في الحكومة، الأمين العام لحزب التقدم والاشتراكية، محمد نبيل بنعبد الله. بنعرفة اللي كان كيهضر البارح الأحد خلال حلوه ضيفا على “بيت الصحافة”، أنه مكاين حتى شي معارضة فالحكومة ديالو وان التصريحات الأخيرة ديال بنعبد الله عادية وكاين آراء فجميع الحكومة ف العالم. ورد بنعرفة على زعيم “البي بي إس” اللي كان لوح باش يخرج من الحكومة مؤخرا. وقال: يلا بغا يمشي بحالو الله يعانو”. وكان نبيل بنعبد الله الأمين العام لحزب التقدم والاشتراكية قد صرح بأن الأحزاب المشكلة للحكومة ماشي منسجمة ومتباعدة. وأوضح بنعبد الله، بأن القوة الإصلاحية لحكومة العثماني قد خفّت وخف معه الانسجام، وهذا ما سيؤدي إلى نتائج وخيمة. ولوح باش يخرج حزبو من الحكومة.
|
بنعرفة لحليفه فالحكومة نبيل بنعبد الله: بغيتي تمشي بحالك الله يعاونك
|
بزاف من المسافرين من بينهم مغاربة و سياح كايعانيو من الفوضى د الطاكسيات اللي قدام محطة القطار اللي كتربط طنجة مع الرباط و كازا. يتعلق الامر بالطاكسيات الكبيرة اللي كتدير طنجة تطوان و المضيق و غيرها من المدن القريبة ،الشيافر حسب ما عاينت كود كايفرضو الاثمان اللي بغاو بدل 210 درهم مثلا لتطوان كايفرضو 350 وملي طالبوهم مواطنين بتطبيق التعريفة الرسمية خرجو وثيقة بالاسبانية فيها لايحة اثمان ولكن صادرة عن نقابة محلية هي الكونفدارلية الديمقراطيةللشغل ،مايطرح تساؤلات واش النقابة عندها الحق تحدد الاثمان ولا هادا اختصاص العمالة؟ المهم هو ان العديد من المسافرين مالقاوش بديل سوى الرضوخ لهاد الابتزازات رغم انه من بين السلوكات للي كتضر سمعة البلد و السياحة وفي انتظار ان مصالح العمالة تتدخل للحد من هاد الفوضى.
|
معاناة مسافري البراق و الترانات ف طنجة مع الطاكسيات الكبيرة
|
الحرب بين الروابة لي بداها البيگ بالكلاش ديال 170 كيلو مازال غادة شاعلة. من بعد حليوة وميستر كرايزي لي جاوبوه، ديزي دروس حتى هو تحزم وكلاشاه. عمر سهيلي المعروف بعزي عندو ستيلو، حط تيزر ديال الكلاش، مافيه لا صوت لا والو غير التخنزير، كيدير السوسبانس لبنادم، وفقل من نص ساعة كثر من 1500 كومونطير كيقولو ليه طلق السخون. ميستر كازا فونيا غادي يطلق الكلاش ديالو بالفيديو كليب، وكلشي عاصر كيتسنى. الطوندونس ديال اليوتوب المغربي شادينها البيگ وحليوة وميستر كرايزي لي كيتكلاشاو، كاع الفيديوهات ديال راقي بركان وجريمة شمهاروش الارهابية كانو فخبر كان.
|
من بعد حليوة وميستر كرايزي.. ديزي دروس وجد كلاش للبيگ بالصوت والصورة
|
علمت “كود”، أن الوكيل العام للملك بمحكمة الاستئناف بالرباط أمر، مؤخرا، بمتابعة موظفين جماعيين في حالة اعتقال، بسبب تورطهما في سرقة محجوز وتسهيل اخراجه من المحجز البلدي بدون إذن السلطات المختصة وتسليمه لمالكه. وجاء اعتقال المتهين، بعد معاينة تسجيلات كاميرا مراقبة، كشفت تورطهما في تسليم دراجة نارية لمالكها في مقابل تسلم مبالغ مالية منه.
|
جوج موظفين جماعيين شفرو محجوز من وسط الفوريان وجابو الربحة
|
قالت مصادر محلية، لـ”كود”، أن البوليس ف القنيطرة شدّو ثلاثة متهمين بالاعتداء على قايد وأعوانه باستعمال الحجارة والكراسي خلال عملية لتحرير الملك العمومي بحي البساتين، ويجرى حاليا البحث معهم بتعليمات من النيابة العامة. وكشفت المصادر لـ”كود”، ان من بين هاد الموقوفين يوجد شي حد غادر قبل أيام قليلة السجن بعد استفادته من العفو الملكي الذي أكدت وزارة العدل أنه كان في إطار “اعتبارات إنسانية منسجمة مع الظروف الاسثتنائية المرتبطة بحالة الطوارئ الصحية”. دبا خاص وزارة العدل تشرح لينا فينا هي هاد اعتبارات إنسانية؟ راه العفو قالت أن عندو معايين محددة لكن هادشي فشي شكل. واش مجرم بحال هادا خاصو يخرج من الحبس؟.
|
واحد من ا اللّي تعداو على قايد ورجال السلطة ف القنيطرة استفد من العفو الملكي
|
من المنتظر باش يطل الكوميدي حسن الفد على المغاربة في شهر رمضان بسيتكوم جديد سميتو “طوندونس”، غادي يتعرض على حسب التبركيكة لي جابت “كود” مرة في السيمانة، وغادي يكون كل مرة شخصيات مختلفة. حسن الفد نشر اليومين الماضيين على حسابو في انستكَرام جوج صور لشخصيتين من سيتكوم “طوندونس” لي قرب ينتهي من التصوير ديالو. وكان حسن الفد غادي يطل على المغاربة بصيغة جديدة لشخصية كبور، لكن ظروف الحجر الصحي لي فرضو المغرب للحد من انتشار كورونا، منعتو من تصوير الحلقات الجديدة وهادشي لي علن عليه في بوسط سابق على حسابو في انستكَرام.
|
فزمن كورونا.. معلومات على السيتكوم الجديد ديال حسن الفد لي غادي يدوز فرمضان
|
أفاد مصدر ثقة ل”كود”، أن حصيلة الإصابات المؤكدة بفيروس كورونا كوفيد-19 في جهة كليميم وادنون، قد إرتفعت لتصل 36 حالة مؤكدة. وكشف مصدر “كود” أن جهة كليميم وادنون، قد سجلت مساء اليوم الجمعة ثلاث حالات إصابة مؤكدة بالفيروس، ويتعلق الأمر بممرض يشتغل بالقطاع الخاص في مدينة كليميم، بالإضافة لحالتين ثانيتين لشخصين يشتغلان بشركة في منطقة إيكيسل نواحي مدينة كليميم. ويشار أن جهة كليميم وادنون قد سجلت فيما سبق حالتي شفاء لسبعيني وطفل يبلغ من العمر 4 سنوات، وهو ابن الجندي المصاب الأول بالفيروس، علما بأن الأطر الطبية المدنية والعسكرية تبذل جهدا مضاعفا لحصر مخالطي الحالات وعلاجها.
|
3 اصابات جديدة بفيروس كورونا فكليميم والحصيلة وصلات لـ36 مصاب
|
وزارة الصحة، ووزارة الداخلية دارو بزاف دالاجراءات المزيانة اللي تخلي المغرب يتجاوز محنة كورونا فايروس. هاد الاجراءات اللي كان اخرها اعلان حالة الطوارئ، ومنع تجول المواطنين، غادي تحمي ملايين المغاربة، وغادي تمنع وصول المغرب لحالة الانهيار الصحي اللي وصلتها ايطاليا، واللي ماشية توصلها اسبانيا. لكن هاد الاجراءات نقصها واحد من أهم الاجراءات اللي دارتها العديد من الدول الاوروبية، وهي منح عطلة استثنائية لكاع الناس لي ممكن يشكل الفايروس خطر عليهم، ومنهم الحوامل وكبار السن، واللي كايعانيو من أمراض مزمنة. هاد الناس، كاينين فالبوليس وفالصحة، وفالابناك وفجميع الادارات زالمؤسسات والشركات اللي غايبقاو خدامين، وكيتعتابرو هوما الشريحة الاكثر تضررا فالعالم، وبمعنى آخر الشباب كيتعالجو زلكن غالبية هاد الناس مكيتعالجوش، علاش الداخلية والصحة ميعطيوهومش عطلة استثنائية لحمايتهم وحماية المنظومة الصحية.
|
كيفاش وزارة الصحة والداخلية ماداروش مذكرة تمنع عمل الناس الكبار والحوامل وذوي الامراض المزمنة
|
من احسن الحوايج لي طراو للمغرب هوا انه الموقع الجغرافي ديالو بعيد عن الشرق الاوسط ! و مشاكل الشرق الاوسط و صداع الشرق الاوسط و حروب الشرق الاوسط ! آش كايجينا من هاد الشرق الاوسط من غير المشاكل و الحروب للامنتهية ؟! كل نهار تبان قضية تما ! كل نهار ينوض مشكل ! تبان جماعة ارهابية ! يطرا انقلاب ! تتفجر كنيسة ! يتسيفطو صواريخ … طبنا يا خويا طبنا بمشاكلكم و صداعاتكم و قوميتكم و كثرة الهضرة و الضياع د الوقت لي كايجي بسبابكم. هادشي علاش احسن حاجة يمكن يديرها المغربي اليوم هوا يبعد على اي مشكل كايجي من ديك الجيهة و يتكونصونطرا على المشاكل ديالو حيت حنا بصح دولة غارقة مشاكل و يا الله يا الله نتكافاو معاها. راه من العبث انك كمغربي ماتهزش الهم للقضايا الوطنية الكبرى لي كاتقيسك و كاتقيس جيبك و وولادك و مستقبلك فهاد البلاد و تنوض تحيح على قضايا اخرى بعيدة كل البعد عليك ! من العبث انك تضيع الطاقة النضالية ديالك على شعب بعيد عليك ببزاف ديال الكيلوميترات عوض تخليها للمعارك الكبرى لي كاتتسناك فبلادك فالتعليم و الصحة و العدالة الاجتماعية و الكرامة …. آش حرگ شطاطتك ؟! آش حشا كرموستك فالشريط ؟! آش من ربح عندك ؟! من نهار عقلت على راسي وانا كانتعمر بالقضية الفلسطينية و فلسطين و الفلسطينيين و خرجت فالمظاهرات و شاركت فالمسيرات و غوتت و بحيت ” خيبر خيبر يا يهود جيش محمد سيعود ” ” قدس عربي واحد ! دم عربي واحد” قبل مانكبر و نفهم بلي هاد الشعارات و الهضرة الخارية ماليهم تامعنى و غي نتيجة الادلجة و تعمار الشوارج لي كنت ضحية ديالهم فحال بزاف ديال الدراري من جيل الثمانينات و التسعينات ! لي كانعرف انا انو الحروب و المجاعات و النزاعات السياسية كاينة فالعالم كامل و كانت و غاتكون و التاريخ لا يخلو منها و هادشي لي عطا الله ! القضية الفلسطينية اليوم الحل ديالها ماشي بيد شي مغربي و لا شي مصري و لا شي سعودي ! القضية بيد الفلسطيين و الاسرائيليين و هوما لي غايقدرو يلقاو حل لمخهم اذا بغاو يلقاو حل و سدات مادام! ايه كلاو بيها الخبز و شربو الخوانجية و اليساريين و استعملوها الانظمة لي مقودة عليهم باش يلهيو الشعب المقهور بالزلط و الجوع و انهيار التعليم و الصحة على المشاكل الحقيقية ديالو و القضايا لي كاتهمو بشكل مباشر و لكن هادشي ماكايعنيش انه هاد اللهاية غاتبقا صالحة لكل زمان و مكان …
|
من احسن ما وقع للمغرب انه الموقع الجغرافي ديالو بعيد على الشرق الاوسط و صداعات الشرق الاوسط و مشاكل الشرق الاوسط لي ماعمرها ماغادي تسالي ! هادشي علاش انا كمغربية كانفضل نتكونصونطرا على المشاكل لي كانعيشها هنا عوض مانشغل راسي بمشاكل و صراعات عباد الله فدول بعيدة عليا!
|
تلقى الصحافي مصطفى الحسناوي، انتقادات كبيرة وصلات حد السب والقذف والاستهزاء، بسبب نشرو لفيديو كيتكلم فيه على كيفاش بدا كيشك فالقرآن بسبب البحث على تفسيرات بعض الآيات والاستماع ومتابعة بعض المناظرات الفقهية، وهذشي خلاه يدخل فدوامة خلاتو ينتقل من الإيمان إلى اللاإيمان. الفيديو اللي كانت عادية، طرح فيها الحسناوي أسئلة كنطرحوها كاملين، وكتجي لدماغ أي واحد فينا، لكن الأغلبية كيتحاشاو يناقشوها، وهو لقى الشجاعة أنه يطرحها علينيا مع المتابعبن ديالو، بأسلوب هادئ باش يفتح باب النقاش فالموضوع، لكن شي متخلفين مخلاولوش بحال عدتهم، ومنهم بزاف مولفين فوقما يبغي شي حد يعرض فكرة جديدة ويكسر الطابهوت ينوضو ليه بالكلام النابي والاستهزاء والانتقاد والسب. الحسناوي، اللي كان سبق ليه خدم فجريدة “هوية بريس” ذات التوجه الإسلامي، قال فالفيديو، اللي نشرها على قناتو الرسمية على “يوتوب” وحسابو ف”فيسبوك”، أنه هذي جوج سنوات أو أزيد بقليل دخل فدوامة ديال الشك، وفصراع بينو وبين نفسو بخصوص مواضيع مرتبطة بالدين، اللي مكتخرجش من دائرة الفروع والاجتهادات الفقهية، وشك حتى فالمسلمات والقطعيات، ومن بعد فالأصول والمعتقدات والمعتقدات، بل وفي القرآن جملة وتفصيلا، كيف قال. وحدة من بزاف دالأمور اللي استوقفات الحسناوي، هي علاش منين كيبغيو لمسلمين يدعيو الله كيهزو كفوفهم للسماء، فيحين أن السما ماجتش لفوق، بل فجميع الجوانب كيال الأرض الكروية وماشي المسطحة، وبالتالي المسلم اللي فالقطب الجنوبي حز يديه للسما، المسلم فالقطب الشمالي غيهز يديه للسما، لكن فجوج اتجاهات مختلفة، واحد للتحت ولاخر للفوق، كذلك المسلمين اللي كاينين فبقاع مختلفة على سطح الأرض، فالشرق والغرب، كما ان الكرة الأرضية راه بمثابة حبة الرمل فكون فسيح فيه ملايير المجرات والنجوم والكواكب، وبالتالي لا وجود للفوق أو للتحت فخضم كل هذ الفضاء الشاسع اللامحدود. وعوض ما يناقشو هذ المتخلفين الحسناوي فهذ النقطة بالضبط، ويتفاعلو معاها بشكل إيجابي، بداو يمارسو الهواية ديالهم المفضلة اللي كتعكس ضعف حيلتهم وعدم قدرتهم على النقاش، واللي هي السبان والاستهزاء، فيحين أن الحسناوي كوميم راه دار مجهود وفكر، بينما هوما اغلبيتهم موحال يكون كيعرفو يفكرو. وفتصريحو ل”كود”، قال الحسناوي أنه كان متردد يعلن على الشكوك والأسئلة اللي قال أنها كانت كتراودو منذ فترة طويلة، واللي كانت صغيرة وبدات كتكبر مع الوقت، وكلما كان كيبحث ويتساءل كانت كتزاد هذيك الأسئلة وكتحيرو، حتى وصل لمرحلة مابقاش قادر يتعايش مع هذ الوضع.. وزاد الحسناوي أن النقطة اللي أفاضت الكاس هو نقاش خاضو من خلال تدوينات دارها مؤخرا، وهذشي قادو لمجموعة من النقاشات الأخرى المتفرعة، واطلع على مجموعة من التفسيرات والفيديوهات والنقاشات المشابهة فكانت فكانت هذي نفقطة التحول عندو. وقرر الحسناوي أنه يطرحها تصوراتو الجديدة للعلن، بالرغم من أنه كان يتوقع ردود افعال مختلفة ومتضاربة قد تصل إلى السب والسخرية، “رغم أن المطلوب في مثل هذه المحطات أن الناس يتفاعلو مع الأسئلة اللي كتطرح ويجاوبو عليهل عوض أنهم يتهموني ويتهجمو علي، وعلى الأقل من منطلق المعتقدات ديالهم يتعاطفو معايا ويرحموني لأنهم كيعتقدو أني إنسان ضل الطريق، ولكن كانت الأغلبية تعليقات انتقامية وهجومية، وكاين اللي عندو دوافع شخصية وكاين اللي باغي يصفي معايا حساباتو ويعبر على المستوى ديالو، كيف كانت تعليقات متفهمة حتى من عند الناس المتدينين، والتعليقات الإيجابية كانت قليلة”، على حساب هضرتو. وقال الحسناوي أن هذشي كيعكس أزمة التعاطي من المشاكل والأسئلة المطروحة، ولو انها حسبو مشروعة، وهذا مشكل كيف قال، حيت هذشي كيخلق إشكالات عند الشباب المتسائل والحل ماكيكونش بتغماض العينين أو التغاضي أو التجاهل أو السب..
|
دار فيديو علن فيه الشك ديالو فالقرآن. الصحافي الحسناوي لـ”كود”: طرحت أسئلة مشروعة على الإسلام باش نفتح باب المجال النقاش.. والحل ماشي فالسبان وتغماض العينين – فيديو
|
رئيس المجلس الاقتصادي والاجتماعي والبيئي، أحمد رضا الشامي، بهدل امحند العنصر الأمين العام لحزب الحركة الشعبية، خلال أشغال المنتدى الاقتصادي لجهة فاس مكناس. الشامي أوضح أن هاد الجهة التي تضم تسعة أقاليم لا تصنف ضمن الجهات الصاعدة صناعيا وحتى اقتصاديا. وأكد الشامي، في كلمة له أمام رئيس الحكومة ورئيس جهة فاس مكناس، وعدد من الشخصيات الوطنية والإفريقية، إن جهة فاس مكناس ماشي من بين الجهات التي سطع نجمها خلال العشرين سنة الماضية، حيت تعددت الفوارق بين مختلف أقاليمها. وأبرز أنه مقارنة مع باقي ربوع المملكة، برزت جهة طنجة تطوان الحسيمة، وتموقعت اقتصاديا و صناعيا، مشيرا إلى أن هاد الجهة التي لم تكن يوما تظهر في الخريطة الإقتصادية أصبحت اليوم قطبا صناعيا بفظل ما حمله مشروع الميناء المتوسطي من نمو في هاد المنطقة، إضافة لمشروع “رونو” والتحولات الإقتصادية التي حمله معه. واعتبر الشامي أن جهة الدارالبيضاء سطات عرفت بدورها تعزيزا لمكانتها الصناعية والإقتصادية، فيما أصبحت جهة مراكش آسفي وجهة سياحية دولية معترف بها عالميا، خلافا لما تعرفه جهة فاس مكناس من انتكاسة صناعية، وهروب الفاعلين الإقتصاديين وتردي الأوضاع الإجتماعية من فقر وهشاشة وانعدام لفرص الشغل، على الرغم من مؤهلاتها الكبيرة وزخمها التاريخي الهائل. ووجه رضى الشامي انتقادات لاذعة لمحند العنصر، رئيس جهة فاس مكناس، خلال المنتدى الإقتصادي الذي اختتم أمس الجمعة، ودعا رئيس المجلس الإقتصادي الإجتماعي والبيئي، مسؤولي الجهة، وعلى رأسهم العنصر، التفاعل مع مذاخلته بخلق “قطب وطني لإقتصاد المعرفة” بجهة فاس حتى تصبح لهاته الأخيرة هوية على غرار باقي جهات المملكة.
|
رضا الشامي للعنصر: جهة فاس-مكناس خارج تصنيف الجهات الصاعدة صناعيا وانتا خارج التغطية
|
كشف عبد اللطيف وهبي، الأمين العام لحزب الأصالة والمعاصرة، في لقاء نظمته مؤسسة الفقيه التطواني، مساء أمس السبت، عن سبب “منع” مصطفى البكوري من سفر خارج المغرب وإغلاق الحدود في وجه. وأكد وهبي أن منع الباكوري عندو علاقة بالوظيفة ديالو بالوكالة المغربية للطاقات المستدامة، مرجحا أن يكون الأمر عندو علاقة بسوء التدبير. كما أكد زعيم “البام” أنه غادي يدافع على وهبي سياسيا وحتى أمام المحكمة حقاش كيبقى مناضل ديال البام. وأشار أيضا إلى أن منع الباكوري من السفر خارج الوطني عندو علاقة بالبحث اللّي دايرها النيابة العامة على تدبير مؤسسة “مازن”، مؤكدا في نفس الوقت أن هاد القضية مزال فيها سرية البحث. وأكد وهبي أن الضابطة القضائية لم تستمع بعد إلى الباكوري ونهار ميبقاش الملف فيه السرية ويتم الاستماع إلى البكوري من طرف الضابطة ويتعرض الملف على النيابة العامة غادي نخبر المغاربة بالتفاصيل.
|
وهبي: الباكوري تمنع يخرج من المغرب بسبب البحث اللّي دايراه النيابة العامة على تدبير مؤسسة مازان وغادي ندافع عليه سياسيا وحتى ف المحكمة مني يخرج الملف من السرية
|
أهم فيديو هاد الأسبوع هو الفيديو لي تصور لمريم بن صالح وهي كتقمع رئيس المجلس الاقليمي بالرشيدية لي بغا يعيق عليها وطلب منها تهدر بالعربية حيث هو مكيفهمش الفرونسي ، وهي تدخل فيه طول وعرض كأي مرة حقيقية وباطرونة كبيرة فالمغرب ، وسولاتو هو واش كيفهم الأمازيغية جاوب بلا وسكت . السؤال ماشي هو واش تهدر بنصالح بالعربية أو الفرنسية السؤال هو كيفاش رئيس مجلس أقليمي معندوش لغة تانية لي كتقرى فالمغرب من الإبتدائي ، واش ماقاريش فالمدرسة المغربية هاد السيد ، وكيفاش غادي يسير مجلس وهو معندوش لغة تانية لي مهمة فالمغرب ، غير بغا يعيق زعمة ساعة مريم بنصالح عطاتو علاش كيقلب.
|
بالفيديو : شوفو كيفاش شرشمات مريم بنصالح رئيس المجلس الاقليمي بالرشيدية
|
العالم بأكمله ومنذ بداية فيروس كوفيد19، كيخلي وزارات الصحة هي اللي تاخذ القرارات المهمة، بالاضافة لهادشي منظمة الصحة العالمية كتتعامل مع وزارات الصحة فالدول، يعني حتى وزارة أخرى ماعندها دخل ولا عندها الحق تاخذ قرار فهاد الخصوص. لبارح وزارة التشغيل الاسبانية دارت واحد الدليل عل كيفاش الاسبان يخدمو ويحميو راسهوم، وهاد النهار ناضت عليها روينة كبيرة بزاف، الاسبان قالوليها ماشي سوقك، وهاد السوق بعيد عليه وهو الخدمة ديال وزارة الصحة. وبينما العالم كامل مؤمن بأن وزارة الصحة هي أفضل من يتخذ القرارات لحماية المواطنين، فالمغرب وزارة الداخلية كالعادة كتدخل فهاد الموضوع وهي لي كتصدر المنع، وهي لي كاتقول آش خاص يدار أو مايدارش. راه فيروس كورونا مامحتاجش عقلية رجال السلطة باش يتخلع، راه خاصو تدابير رجال الطب باش يحميونا، هادي خدمتهوم اللي كيمارسوها وقراو عليها ولفتيت، أو عبيابة اللي ماعارفش حتى ينطق اسم الفيروس، خاصهم يقابلوا حاجة أخرى ويخليو عليهم فيروس كورونا لوزارة الصحة ومديرية الاوبئة. دابا الداخلية وقبلها وزارة الشبيبة والرياضة والثقافة خرجو قرارات. قرارات بمنع التجمعات اللي فيها كثر من الف شخص…. ودابا هاد القرارات خاص وزارة الصحة وغير وزارة الصحة بوحدها اللي تهدر فيها.
|
كيفاش كاع بلدان العالم غير وزارة الصحة اللي كتهدر على “كورونا فيروس” وتاخد القرارات وحنا الداخلية والرياضة كيدخلو فامور ما كتهمهش
|
راسلو المغاربة اللي حاصلين برا الملك محمد السادس باش يلقى ليهم شي حل، من بعد ما بداو الرحلات من وإلى الخارج، وتشرط عليهم يخلصو تكلفة الطيران اللي ما قدروش عليها، بسبب وضعيتهم المادية الهشة. وقالو المغاربة الحاصلين فالخارج، فرسالتهم للملك اللي توصلات “كود” بنسخة منها: “نحن المغاربة العالقون بالخارج نستنجد بجلالتكم لأجل إجلاء فوري يراعي حالتنا المادية والنفسية بعد معاناة تتجاوز مدتها الأربع أشهر بعدة بقاع من العالم”. وزادو المغاربة كيقولو، فالرسالة نفسها أن حالتهم النفسية ماكتتحملش تخاذل وتباطؤ الجهات الحكومية المعنية بإيجاد حل لإجلاء المغاربة العالقين، حيت بعدما كان عندهم أمل باش يرجعو، كيتفاجؤو بفتح الحدود، وبالشروط التعجيزية ديال الرجوع للبلاد. وطالبو الملك باش يتدخل بشكل فوري وعاجل للحد من معاناة الآلاف من المغاربة اللي كيعيشو ف”القهرة”، بعيدا عن الوطن ديالهم، ويتدخل باش يتم ترحيلهم مجانا، ومراعاة حالتهم النفسية والمادية، كيف قالو أن معظمهم فوضعية هشاشة، وهذشي كيخليهم غير قادرين عن تحمل هذ الثقل ديال التكلفة المادية. اللي فرضاتها الحكومة.
|
المغاربة الحاصلين فالخارج راسلو الملك: ماقادرينش نخلصو التكلفة المادية دالرجوع بسبب ظروفنا المادية وحالتنا النفسية غادة وكتفكس وشوفو من حالنا ودخلونا لبلادنا بلا هاد الشروط التعجيزية
|
أكد الدكتور فؤاد الهواري، المندوب الإقليمي لوزارة الصحة في تاونات، في تصريح لـ”كود”، أن الحالة الوبائية على مستوى الإقليم مستقرة ولا تدعو للقلق. وبعدما أكد أن الحالة الوبائية مستقرة في تاونات، أشار المسؤول الصحي، في ذات التصريح، أن خمسة حالات مصابة بـ”كورونا” فيروس لا زالت تتلقى العلاجات الضرورية بالمستشفى الإقليمي. كما أشار المندوب الإقليمي للصحة، في ذات التصريح، تسجيل حالة شفاء واحدة، مقابل حالة وفاة واحدة، مبرزا أنه من المنتظر أن تظهر نتائج لتحاليل طبية مخبرية، من المؤكدة أن تكون سلبية.
|
المندوب الإقليمي للصحة بتاونات لـ”كود”: الحالة الوبائية مستقرة عندنا وغادي يبانو شي نتائج غالبا سلبيّين
|
هاد اليوماين كان المغني المغربي أحمد شوقي في دبي وتلاقا مع شي مغربية ساكنة تما وقع ما وقع. سيدة لي ضاربة دنيا بركلة، ناضت صورات فيديوات معاه ناشطين في شي بواط، وحطاتهم في كَروب في فايسبوك، وحطات حتى المحادثة معاه مكين غير حبي من حبيبة. في واحد لقطة كتب ليها شوقي “فينما نبقى نجي الدبي نعس معاك أحبيبة”. وقال ليها را دوز معاها أحسن ليلة. وفي الوقت لي هادشي منوض روينة، حط تصويرة معنق فيها مراتو لي كينة في طنجة، وتمنا ليها عيد ميلاد سعيد بحالا مكين والو.
|
فضيحة واش من فضيحة.. مغربية في دبي ضربات طر لأحمد شوقي مع مراتو – صورة
|
مشرملين فالعاصمة الاقتصادية خطفو بنت في طوموبيل مشفورة وتكرفسو عليها جنسيا. بقاو مدة روشيرشي لكن البوليس مطيحوش يديهم وبقاو متابعين التحركات ديالهم حتا جابوهم كاملين. دابا كيتحاكمو أمام غرفة الجنايات الابتدائية بمحكمة الاستئناف بالدارالبيضاء. بداية المغامرات الإجرامية ديالهم كانت مع استغلال الطوموبيل المشفورة في تنفيذ عمليات سرقة في حق العديد من الضحايا. قبل ما يزعمو وردو البال للضحية اللي كانت في بلاصة مقطوعة ركبوها معاهم صحة قبل ما يهددوها بأسلحة بيضاء وشبعو فيها سبان وتحرش وسالاوها بجريمة اغتصاب.
|
كازا.. عصابة ديال المشرملين استغلو طوموبيل مشفورة فالسرقة وزادوها باغتصاب
|
كشفت سجلات القنصلية المغربية بإيطاليا، في أرقام حديثة لها، عن وجود نسبة مهمة من المغاربة المقيمين بهذا البلد الأوروبي، بعدد يقدر بأزيد من بــ770.000 مغربي ومغربية. وأطلقت وزارة الجالية المغربية المقيمة بالخارج برنامج لمواكبة ولتتبع عن قرب لأوضاع المغاربة المقيمين بإيطاليا عن طريقالانصات والتوجيه وتقديم الاستشارة حول مختلف الاشكالات والقضايا المطروحة على المغاربة فهاد الدولة. كما تنكب الوزارة على دراسة مختلف الملفات والقضايا المثارة من طرف المغاربة المقيمين بإيطاليا على المصالح المختصة بالقطاعات المعنية خلال اللقاءات، مع التعريف بالمساطر القانونية والقضائية المتصلة بالمشاكل المثارة في شكايات مغاربة إيطاليا، وذلك خلال المحطة الثانية من “الشباك الوحيد المتنقل لخدمة مغاربة العالم”. وتهدف أيضا هاد المحطة إلى التفاعل مع مغاربة العالم بخصوص مختلف البرامج الموجهة لفائدتهم، وكذا المستجدات الإدارية والقانونية التي تهم أفراد الجالية المغربية بالخارج، مع تحسيس مغاربة العالم حول مختلف الخدمات الخاصة بعملية “مرحبا” وبرامج المواكبة الصيفية.
|
وزارة الجالية: 700ألف مغربي عايشين ف الطاليان
|
شيخ الحراكيين أو أحمد الخطابي، البالغ من عمر أزيد من خمسين عاماً، ضرباتو المحكمة بثمن شهور، وذلك بعد نطقها بالحكم امس الاثنين، خلال اخر جلسة عرفها هذا الملف بابتدائية تطوان. ويأتي اصدار الحكم الابتدائي، بعدما أرجأت غرفة الجنح التلبسية بالمحكمة الابتدائية بتطوان، الأسبوع الماضي، النظر في ملف ناشط الحراك الشعبي بالحسيمة أحمد الخطابي إلى الـ 20 من الشهر الجاري. ومثل أحمد الخطابي، امس الاثنين أمام المحكمة الابتدائية بتطوان، حيث نفى كل التهم الموجهة إليه من طرف النيابة العامة، كما طالب دفاعه ببراءته من المنسوب إليه.
|
ثمان أشهر سجنا لشيخ حراكيي الحسيمة
|
طوبيس آخور من الأسطول الجديد للنقل العمومي دكدك فكازا. فأول أمس الثلاثاء، علم لدى ولاية أمن الدار البيضاء أنه جرى إيقاف شخص تبدو عليه علامات الخلل العقلي، بعدما أقدم على إلحاق خسائر مادية وتعييب ناقلة ذات منفعة عامة. وكان المشتبه فيه قد أقدم على إلحاق خسائر مادية بحافلة جديدة للنقل الحضري بشارع “الكمندار إدريس الحارثي” بمدينة الدار البيضاء، قبل أن يسفر التدخل الفوري لعناصر الشرطة بمنطقة أمن بنمسيك عن توقيف المعني بالأمر وهو في حالة غير طبيعية، بعد مرور وقت وجيز من ارتكاب هذه الأفعال الإجرامية. وأودع المعني بالأمر بمستشفى الأمراض العقلية والنفسية بمدينة الدار البيضاء بأمر من النيابة العامة المختصة، بعدما أوضحت الأبحاث المنجزة في هذه القضية أنه يعاني من خلل عقلي، سبق وأن خضع بسببه للعلاج النفسي خلال مناسبات سابقة.
|
واش هادشي ماغايساليش؟.. طوبيس آخر من الأسطول الجديد دكَدكَ فكازا
|
أمينة ماء العينين، القيادية فصفوف البي جي دي لي نايض عليها نقاش كبير هاد الايام بسبب صورها فباريس بانت صباح اليوم السبت فالدورة العادية ديال حزبها بسلا بمعنويات مرتفعة. أمينة كيف عاينات “كود” وصلات شويا بكري على افتتاح هاد الدورة التي تمر في ظروف استثنائية، ورفضات تهضر مع الصحافة لكن ناشطة مع راسها. أمينة قال “كود”: مغاديش نهضر دبا لكن قريب غادية نهضر.
|
أمينة ماء العينين جاية حاضرة لبرلمان حزبها بمعنويات مرتفعة وناشطة مع راسها وها شنو قالت ل”كود”
|
تم صباح اليوم الجمعة أمام مقر ولاية جهة الدار البيضاء سطات تقديم حافلات النقل الحضري الجديدة التي جلبتها شركة «ألزا» لنقل البيضاويين . وقام مسؤولو الولاية ومنتخبون محليون بجولة ميدانية على متن الطوبيسات الجديدة التي ستشرع في الخدمة للعموم ابتداء من يومه الاثنين 15 فبراير 2021 الجاري . و من المرتقب أن يتم تشغيل 450 حافلة جديدة بالدار البيضاء في المرحلة الأولى على أن يصل حجم هذا الأسطول، بحلول نهاية شتنبر 2021، نحو 700 حافلة. وسيمكن هذا الأسطول الجديد من إحداث 10 خطوط جديدة تربط العديد من المناطق والأحياء بالعاصمة الاقتصادية. ويتعلق الأمر بـ 18 بلدية بالدار البيضاء الكبرى، التي سيتم تأمين الربط بينها بواسطة هذه الحافلات الجديدة.
|
الطوبيسات الجديدة ديال كازا غادي تبدا الخدمة نهار 15 فبراير الجاي – تصاور
|
البوليس في مصر شدو الطفل “معاذ عيسى” اللي تشهر في المنطقة العربية والمغرب بعدما شارك في برنامج “ذو ڤويس” ديال الدراري الصغار اللي كيدوز فـ “إم بي سي”. الطفل ضرب دري في نفس العمر ديالو بساروت وتسبب ليه في كسر الجمجمة ونزيف في المخ. حالة الدري الضحية صعيبة بزاف وموحال يقدر يعيش لأن الإصابة خطيرة على حسب ما نقلات الصحافة المصرية.
|
مازال صغير.. مغني “ذا ڤويس” غرس ساروت فـ جمجمة صاحبو!
|
عاشت مصالح الدرك الملكي التابعة لسرية المنزل بإقليم صفرو، مساء أمس الإثنين (9 أبريل 2018)، استنفار غير مسبوق، بعد العثور على جثة جندي سابق بمكان مهجور بالقرب من منزل والدته. وحسب مصادر مطلعة، لـ”كود”، فإن جثة الهالك أحيلت على مستودع الأموات بالمستشفى الإقليمي الغساني، من أجل إخضاعها لعملية التشريح الطبي، الذي أمرت به النيابة العامة المختصة، مشيرة إلى أن هذا الأخير كان يعاني من اضطرابات نفسية.
|
الجدارمية لقاو جثة ديال عسكري سابق فصفرو
|
علمت “كود” ان كاتبة الدولة المكلفة بالماء شرفات افيلال امضت ساعة ديال الحجيم حقيقي البارح فرحلة ديال لارام ربطت بين اكادير والدار البيضاء. الطيارة قلعات مع التسعو نص وكان خاصها غير شي 40 دقيقة وتوصل. غير مطار محمد الخامس فكازا مضبب بزاف بزاف ورداءة احوال الطقس خلات البيلوط يبقى يحلق شي ساعة. طبعا هاد الشي خلع كلشي بما فيهم الوزيرة اللي كانت حاضرة فاكادير لرئاسة مجلس ادارة وكالة الحوض المائي.
|
ساعة الجحيم ديال صاح عاشتها اجمل وزيرة عندنا فرحلة بين اكادير وكازا. ساعة ديال التحليق رعبات كلشي
|
علنات وزارة الصحة على الشروط اللي خاص المواطنين المغاربة أو الأجانب يتبعوها باش يسافرو للمغرب او برا، عبر الرحلات الجوية او البحرية اللي غتكون ابتداء من 15 يونيو 2021. وهكذا قسمات الوزارة، فالبروتوكول ديالها الصحي من أجل السفر الدولي، الدول المسموح بالسفر ليها او منها للمجموعة a و b، حسب تقييم الخطورة الصحية من خلال مجموعة من المعايير، وهذ الكلاسمون غادي يتحين 2 مرات فالشهر فكل مرة وقع تغيير. بالنسبة للشروط، فاللي بغا يسافر من وإلى البلادان فالليست a خاصو الباسبور التلقيحي أو شهادة كتثبت أنه ملقح طوطالمون، أو تيست pcr سلبي مايفوتش 48 ساعة، وكيخص ملء استمارة صحية قبل الاقلاع، كيمكن تحميلها من موقع الوزارة، او كتتوزع خلال الرحلة، كتدار فيها معلومات المسافر ورقمو الهاتفي وكيتم تعقبو الى احتاج ف10 ايام اللي كتبع الوصول ديالو للتراب الوطني. وباش تسهل الرجوع ديال المغاربة فالخارج من خلال البحر، غدير وزارة الصحة مختبرات متنقلة فالباطوات ديال التراجيات الطوال ديال تحاليل لpcr. اما بالنسبة لدول ليست b فموقف منها وليها السفر، باستثناء اللي عندهم ترخيص استثنائي كيتعطى من القنصلية، ويديرو عاد تيست سلبي فاقل من 48 ساعة، وحجر صحي 10 ايام يدار من السلطات المحلية،
بالإضافة لتيست pcr فاليوم التاسع. وهذشي، حيت لليست اللولة فكتتعلق بالدول اللي عندها معطيات متوفرة متعلقة بالحالة الوبائية وبالسلالات الجديدة، والحالة الوبائية فيها متحكم فيها، والليست الثانية كتعلق بالدول اللي فيها انتشار لسلالة غير سلالة Alpha اللي تم تسجيلها فالمغرب، واللي المعطيات ديالها ماكايناش او ماكافياش، وعلى درجة معينة من الخطورة. ووزارة الصحة قالت، فالبروتوكول ديالها الصحي من أجل السفر الدولي، أنه تدار من أجل تقليص خطر انتشار السلالات الجديدة من فيروس كورونا فالمغرب، وكذلك لضمان استئناف الرحلات الدولية والإقلاع السياحي فالبلاد. لكن هذشي ماشي ساهل، حسب نفس البروتوكول، بحيث هذ الرحلات تقدر تنجم عليها مخاطر، تنضاف على مخاطر رفع القيود على التجمعات والتنقلات اللي كانت مفروضة فرمضان. والخطر كيطلع على حسب وجود المعلومات الوبائية والمتعلقة بالقدرة على الكشف والمراقبة الوبائية فالدول المراد السفر إليها أو منها، بالإضافة لوتيرة تطور الوضعية الوبائية، ومستوى انتشار السلالات الجديدة. بالنسبة شنو هي الدول اللي فكل ليست، فكاينين هنا فموقع الوزارة: https://www.sante.gov.ma/sites/Ar/Pages/activites.aspx?activiteID=243
|
هام للمغاربة اللي بغاو يسافرو برا او يرجعو للبلاد.. ها الشروط بالتفاصيل
|
بعد ما لعب دور كبير ففوز فرقتو بكأس اوربا =اوربا ليگ= واخا ماشي رسمي٬ دابا اش غادي يدير بونو حارس اف سي اشبيلية والمنتخب المغربي لكرة القدم. هو غير معار من فرقتو “خيرونا”. دابا كاينة خبار باللي بونو ما غاديش يرجع لفرقتو. ما غاديش يرجع للدوزيام ديڤيزيون وهو تألق اوربيا. الحلول عندو ماشي كثيرة. نادي اشبيلية باغية تزيد تسلفو عام اخر مع امكانية يديرو معاه عقد نهائي من بعد. هنا بونو عندو مشكل. هو باغي يلعب ما باغيش يبقى احتياطي. زهرو فاخر ماتشات اف سي اشبيلية فاوربا ليگ تصاب الحارس الرسمي للنادي فاسليك. باش غادي يرجع اكيد غادي يرجع للاحتياط وهو من شروطو دابا يلعب مع الفرقة. كاين امكانية اخرى وهي فيها شروط اكثر٬ هو ان تشيلسي تشري قبل الاثنين اللي جاي حارس اتلتيكو مدريد اوبلاك٬ كيهدرو على ان سيموني مدرب النادي ايلى وقع هاد الشي كيفكر فياسين بونو. يعني الحارس مسكين معلق
|
حارس الاسود بونو معلق. ما راجعش لخيرونا. دابا اما اشبيلية او اتلتيكو مدريد ولكن خاص وخاص وخاص
|
فتحت عناصر الدرك الملكي بإقليم برشيد بأوامر من النيابة العامة، تحقيقا في حادث انتحار شابة في بداية عقدها الثاني. وقالت مصادر محلية أن الشابة البالغة من العمر 21 سنة، حديثة العهد بالزواج، وانتحرت في ظروف غامضة، شنقا داخل منزل أسرتها. وتم نقل جثة الهالكة لمستودع الأموات من أجل تشريحها، وتحديد أسباب الوفاة لمعرفة إن كانت فعلا تتعلق بالانتحار.
|
يالاّه تزوجات. انتحار مرا فعمرها 21 عام فبرشيد
|
اولا خلينا نتافقو انه كلشي عارف بلي الدور ديال الطبيب مهم بزاف فهاد الظرفية و بلي كايتعرض لخطورة كبيرة و ضغط كبير فهاد الفترة ! و لكن خلينا نتافقو عاوتاني بلي هادشي طبيعي يكون فمهنة الطب! حيت هاد الفترة استثنائية ! و حنا كانواجهو وباء عالمي ! اذن من العادي جدا انه تتزاد الخدمة على الطبيب و تتزاد الخطورة و الضغط و لكن هادشي راه ماكايجعلش من خدمة الطبيب “بليزير منو” او ” كايمن علينا بيها ” بالعكس راه خدمتو هاديك كايتخلص عليها و كايشد عليها صالير فحالو فحال العسكري فحال المعلم فحال القايد. و نهار قرر يديرها كان عارف گاع المخاطر و الصعوبات لي يمكن تواجهو فيها و كان عارف بالخصوص الظروف لي كاتتمارس فيها المهنة فالمغرب و بالتالي حتى ديك الهضرة ديال سبانيا عندهم و حنا ماعندناش و الطاليان كايتخلصو بكدا و حنا كانتخلصو بكدا و التجهيزات و الصالير و و و هادشي كلو اليوم ماعندو تا معنى حيت نهار قرر الطبيب يدير الطب فالمغرب تاواحد ماكان مخبي عليه هادشي كلشي كان فخبارو و الاهم تاواحد ماضربو على يدو! فحال واحد لي ختار يكون عسكري و مشا دوز الكونكور و فرح فاش تقبل و فرح بزاف نهار لبس اللبسة ! و فرح بزاف عاوتاني فاش شاف العسكر كايضربو ليه السلام ! كان عارف انه المهنة ديالو كاتحتم عليه يخدم فحالة الحرب و يتحارب و يقدر تجي فيه شي رصاصة و لا قنبولة و يمرض و يتشل و لا يموت گاع و يتيتمو ولادو و فحالة الحرب ماكانتسناوش منو يخرج يبكي علينا و لا يشكي و لا يقولينا عييت بقدر ماكانتسناو منو يوقف راجل و حسكة و يدافع على البلاد! اليوم المغرب فيه 143 حالة مصابة بفيروس كوفيد 19، و هاد الرقم راه قليل بالمقارنة مع دول قريبة لينا و لكن ماخاصناش ننساو بلي راه مرشح للارتفاع فالاسابيع الجاية ! يعني فحالا بغيتي تقول حنا مازال مادخلنا للسطاج د الوحش فحال فرانسا و سبانيا ! سبانيا لي الحالات فيها وصلو لاكثر من ثلاتين الف مصاب و لي تاهي الاطباء و الممرضين ديالها خدامين على قدم و ساق و ماسمعناهمش كايطالبو بأوطيل فين ينعسو! ثم انه فهاد الظرفية الاستثنائية راه كلشي معبئ و خدام ماشي غير الاطباء ! القياد مثلا راه شفناهم ففم المدفع ! خارجين للزناقي و كايتقاتلو باش يوعيو عباد الله و يحميو المواطن ! سيدة فحال القايدة حرية كاتخدم اكثر من ربعطاشر ساعة فالنهار وسط المواطنين ! واقفة على رجل وحدة! معرضة للخطر ديال المرض و الخطر ديال الجريمة و قلة الوعي … و تاهي تقدر تمرض و تمرض ولادها و عائلتها!شفنا العسكر ، البوليس، الجادارمية، رجال السلطة من جميع الرتب و ماننساوش حتى الناس لي ماتاحتش ليهم الفرصة باش يجلسو يخدمو من ديورهم و مضطرين كل نهار يخرجو و يعرضو حياتهم للخطر! كلشي خدام ! كلشي معرض للخطر ! كلشي واعي بالدور ديالو و بالواجب ديالو. كيما كنتي فرحان نهار نجحتي فالكونكور مورا الباكو كيما كنتي فرحان نهار اديتي القسم و كليتي الحلوة ديال السوطنونص
و كيما كاتفرح فاش كايعيطو ليك فالعائلة دوكتور فلان و لا سي الطبيب اليوم محتاجين اكثر من اي وقت اننا نشوفو اطباءنا أقوياء ! صامدين ! صابرين و خدامين معانا باش نحاربو هاد الوباء ! قطاع الصحة مقودة عليه !بزاف د الناس لاسولتيهم على تجربتهم فالسبيطارات و لا الكلينيكات غايقوليك الله يخليها سلعة !
و اليوم راها فرصة لهاد الاطباء باش يتصالحو مع الناس و يحسنو من صورة القطاع لي ديجا مهزوزة.
|
كلشي مقدر الدور المهم لي كايلعبوه الاطباء و الاطر الصحية فهاد الظرفية الحاسمة ! و كلشي عارف الخطورة لي كايتعرضو ليها و لكن ماخاصناش نزيدو فيه بشي مطالب غير معقولة فحال تخصيص اوطيل للاطباء! راه سبانيا لي وصلو فيها الحالات لاكثر من ثلاتين الف و الاطباء مقاتلين كايأديو الواجب ديالهم !
|
الحرارة غادي ترجع. مديرية الأرصاد الجوية حذرت في نشرة خاصة لها من المستوى البرتقالي، أن يكون الطقس حار بعدد من المناطق، وذلك ابتداء من اليوم الجمعة وإلى غاية يوم الثلاثاء. هاد الأجواء، حسب نشرة المديرية، توصلت بها “كود”، غادي تهم عمالات وأقاليم أسا-الزاك وبوجدور والسمارة وواد الذهب وطاطا وزاكورة، حيث يرتقب أن تتراوح درجات الحرارة ما بين 42 و45 درجة. كما ستهم هذه الظاهرة الجوية أيضا، خلال يومي السبت والأحد، عمالات وأقاليم تارودانت والرشيدية وبني ملال وخنيفرة وقلعة السراغنة والفقيه بن صالح والخميسات وخريبكة وتاونات وشفشاون ووزان ومولاي يعقوب وفاس وصفرو وكرسيف وتازة ووجدة-أنجاد وورزازات وتاوريرت، حيث يرتقب أن تتراوح درجات الحرارة ما بين 41 و43 درجة. وستتراوح درجات الحرارة خلال يوم الاثنين المقبل ما بين 41 و44 درجة بعمالات وأقاليم تارودانت وبني ملال وقلعة السراغنة والفقيه بن صالح والرحامنة واليوسفية ومراكش وخنيفرة وخريبكة والخميسات وتاونات وتازة وكرسيف.
|
الحرارة رجعات: غادي توصل حتى لـ45 درجة فهاد المناطق وها وقتاش غادي تبدا
|
تتفاعل على صفحات مواقع التواصل الاجتماعي ردود فعل غاضبة من تدوينة للمدعو الجيلالي الاخضر رئيس مصلحة الموارد البشرية بفاس والمشرف على صفحات تواصلية باسم الوزير سعيد امزازي منها صفحة بلغ صوتك للوزير. هاذ الجيلالي سب الأساتذة صحاب مطلب الترقية بالشهادة وشكك فالكفاءة ديالهم وحشى ليهم الهضرة. هاذ الجيلالي الاخضر كينصب راسو ناطق باسم امزازي وديما كيطبل للوزير وكاين اساتذة كيسولوه كيفاش ولى رئيس مصلحة وعلاش كيحاول يدير المكياج بلا قياس للوزير والوزارة. ياك الوزارة عندها مديرية مكلفة بالتواصل وفيها ناس كتخلص على هاذ الخدمة و لى ضروري من هاذ النوع اللي كيبقى عبء على الوزارة اللي عندها حل من جوج اما تتبرأ من هاذ الناس أو تعتذر عن خرجاتهم غير المحسوبة و التي تفتقد للباقة والاحترام الواجب لأطر الوزارة. التسيب اللي كاين فالوزارة شجع شي وحدين حتى يوليو ناطقين باسم الوزير ومنهم شي مستشارين اللي ممارساتهم تجاوزات الحدود وكينسبو لنفسهم سلطات كبيرة بحال واحد كيفتاخر انه عين مدير إقليمي اتحادي بالرباط لخدمة أجندة حزبه.
|
اللي حرث الجمل دكو.. مقرب من امزازي ثقب الورقة وسب الأساتذة اللي كيطالبو الوزير يتبرا من بحال هاد الماركة أو الاعتذار – تدوينات
|
دار المزادات الأمريكية Gotta Have Rock and Roll عرضات تقاشر مايكل جاكسون لي لبس ملي شطح “مشية القمر moonwalk ” للبيع وثمن بدا من مليون دولار أمريكي. ملك البوب شطح لأول مرة “مشية القمر” الشهيرة في 25 مارس 1983 ملي كان كيسجل برنامج التلفزيون Motown 25: Yesterday, Today, Forever لي احتفل بالذكرى 25 لإنشاء شركة الإنتاج “موتاون” (Motown). جاكسون قدم رقصتو الشهيرة مع أغنيته “بيلي جين” (Billie Jean) وكان لابس التقاشر لي تصوبات ليه خصيصا للاحتفال. هاد التقاشر بيضين وفيهم الكريستال، وتاريخ البيع هو الأربعاء الجاي، ومن المتوقع يوصل ثمن التقاشر ما بين مليون ومليوني دولار.
|
التقاشر ديال مايكل جاكسون معروضين للبيع.. والثمن بادي من مليون دولار
|
اختارت الممثلة دنيا بوتازوت تمشي حتى هي لعالم الفيديوهات والڤلوكينگ، وتستغل شهرتها باش دخل فلوس إضافية بحالها بحال بزاف ديال المشاهير، خاصة في ظل هاد الظروف الصعيبة لي كنعيشو بسباب كورونا. دنيا بوتازوت لاحت أول فيديو ليها على قناتها في يوتوب، مباشرة من بعدما رجعات من البرتغال لي عايشة فيه مع راجلها وولدها الغالي. بوتازوت اختارت دير أول فيديو ليها مع أمها، وهدرات فيه على قضية الضيافة غير 3 ايام، وفي نفس الوقت تستغل الوضع باش دير مسابقة باش تغير اسم القناة ديالها.
|
قلباتها يوتوب.. دنيا بوتازوت بدات فعالم الڤلوگينگ -فيديو
|
غادي تنظم الهيئة المتابعة المكونة من المنظمة المغربية لحقوق الإنسان، والمنتدى المغربي من أجل الحقيقة والإنصاف، والجمعية المغربية لحقوق الإنسان، وجمعية عدالة، والهيئة للمغربية لحقوق الإنسان، والعصبة المغربية للدفاع عن حقوق الإنسان، ومنتدى بدائل المغرب، مسيرة وطنية رمزية يوم الأحد 16 دجنبر2018 بمدينة الرباط، وذلك تحت شعار: “جميعا من أجل إحقاق الحقوق وصون المكتسبات ضد أي تراجع يمس منظومة حقوق الإنسان”. وتأتي هاد المسيرة، حسب بلاغ مشترك لهاد الهيئات، في إطار التذكير بالمطالب الحقوقية الأساسية المطروحة بالبلاد، وللتأكيد مجددا على ضرورة التفعيل الكامل والفوري لتوصيات هيئة الإنصاف والمصالحة.
|
منظمات حقوقية غادي تنزل فمسيرة احتجاجية للمطالبة بتفعيل توصيات هيئة الإنصاف والمصالحة
|
Subsets and Splits
No community queries yet
The top public SQL queries from the community will appear here once available.